Bukedde Online - Omusomesa omulala amenye abaana emikono ng''ababonereza\nOmusomesa omulala amenye abaana emikono ng''ababonereza\nMary Bata bamukutte ku katambi n'omusajja\nOmuvubuka akubiddwa omusumaali mu mutwe; a...\nPOLIISI e Kawempe ekutte omukulu w''essomero lwa kutulugunya bayizi, ng''omu yamukubye namuggyamu amannyo namumenya n''omukono ng''omulala yalagidde omusomesa okumwokya omumwa lwa kubba mugaati gwa muyizi mune.\nPOLIISI e Kawempe ekutte omukulu w'essomero lwa kutulugunya bayizi, ng'omu yamukubye namuggyamu amannyo namumenya n'omukono ng'omulala yalagidde omusomesa okumwokya omumwa lwa kubba mugaati gwa muyizi mune.\nOmukwate ye Maurice Tukundane nga yakulira esomero lya Wamala Parents erisangibwa mu munisipali y'e Kawempe.\nOno okukwatibwa kyadiridde abaana babiri nga baluganda okutulugunyizibwa ku ssomero okuli Jovan David Kayiwa 11 ng’asoma p.5 ne mune Owen Mathew Banadawa 7 ng’asoma P.1.\nOmukulu w'essomero Maurice Tukundane (owokubiri ku kkono) ng'atwalibwa ku poliisi. Mu katono ye mwana Owen Mathew Banadawa 7 gwagambibwa okwokya ku mimwa,\nEbifaananyi byonna bya Shamira Nabiddo.\nOkusinziira ku maama w’abaana bano Josephine Namatovu agamba nti alina abaana basatu mu ssomero lino mu kisulo nga yabatwalayo mu lusoma olusoooka luno baalumalako bulungi naye ng’omu agamba nti ye omukulu we ssomero amukuba nnyo.\nNze okutegeera yali mukulu wabwe Rodney Mukiibi eyatoloka ku somero ne muyiizi munne nga nabekangira waka n’angamba nti banne gyebali naye balwadde olwokukubwa ennyo.\nOkusinzira ku atwala ensonga za baana ku poliisi e Kawempe Florence Agilong akakasizza okukwatibwa kw’omukyala ono nategeezza nga bwagenda okutwalibwa mu kooti avunanibwe emisango egyejawulo ng’okunonyerzza kuwedde. Asibiddwa ku fayilo nnamba SD 50/02/07/2015\nOmusomesa omulala akubye amenye abaana emikono ng''ababonereza\nSsaabawolereza wa Gavt. ajulidde ku gwa Odoki\nSijja kuddamu kuluma muzannyi yenna - Suarez\nKITAKA: Stecia attottodde ekyamumukyaya


Bukedde Online - Abalonzi obukadde 4 mu Amerika basattira\nBiden avuganya ne Trump.\nOKULONDA kwa Amerika kuli mu katyabaga bannassaayansi bwe bagudde mu lukwe lw'amawanga bwe batalima kambugu nga gakulembeddwa Russia ne China okusannyalaza kompyuta ku lunaku lw'okulonda ekiyinza okulemesa abalonzi obukadde obusoba buna okukwetabamu.\nEkitongole kya US Cyber Command ekirondoola emisango egizzibwa ku kompyuta nga bakozesa yintaneeti kyazudde ekitongole ky'abatujju abataagaliza Amerika ekimanyiddwa nga Trickbot bwe kyamaze enteekateeka z'okusannyalaza kompyuta z'abalonzi abasoba mu kakadde kamu mu Amerika baleme kulonda.\nAmerika erimu abalonzi abasukka mu bukadde 219 ku bantu obukadde 328 okusinziira ku kitongole kya United States Census Bureau Eurosta ekikola ku by'okubala abantu n'ebyabwe. Trickbot kirina buli kika kya biwuka ebirya ebintu ebiterekeddwa mu kompyuta nga bw'ogiggulawo yeggyako ate bw'ebeera teyeggyeeko ekuleetera birala by'otagisabye.\nTrickbot kisindikira kompyuta z'abalonzi ebiwuka omuli ebya ‘viruses' nga bw'olaba zino ezireeta ssennyiga wa COVID-19 kyokka ku luno nga si ssennyiga wabula ebirwadde ebirala ebisannyalaza kompyuta.\nObuwuka obuyitibwa ‘spyware' nga buno bwe bakusindikira ku kompyuta bugirya nga bwe buggyamu ‘data' oba ebikwata ku nnannyiniyo era bye buggyeemu ne bibusindikira ababutumye ekibayamba n'okumanya omuntu gw'ogenda okulonda nga kiva mu kugattagatta ani gw'oyogerako ennyo ng'oli ku kompyuta yo ne by'omwogerako.\nTekinnazuulibwa ani ku beesimbyewo ku bwapulezidenti bwa Amerika okuli Donald Trump owa Republican ne Joe Biden owa DP abatujju bano gwe baagala awangule. Wabula okusinziira ku mbeera eriwo, China tekolagana na Trump azze agissaako emisolo ku bintu ebingi by'etunda mu Amerika ng'ayagala kugiremesa.\nRUSSIA EKOLAGANA NE TRUMP\nRussia ekolagana ne Trump mu nkukutu era ne mu kulonda kwa 2016 Trump we yeesimbirawo ne Hilary Clinton eyali owa DP, gwe yawagira ng'eketta ebyomunda ebikwata ku Clinton n'ebiwa Trump ekyamuyamba okumanya gw'avuganya naye bwe yali ayimiridde.\nOmusango guno guzze gunoonyerezebwako ekitongole kya FBI ekiketta munda mu Amerika ne kizuulwa oluvanyuma lwa bannansi bangi okunyiga olw'eyesimbyewo okusaba eggwanga ery'ebweru okumuyamba ekiyinza okulireetera okusalirawo Amerika ku bigenda mu maaso.\nGen. Paul Nakasone Hean, akulira Cyber Command.\nKu luno, abatunuulizi bagamba nti kiyinza okuba ng'amawanga gombi, China ne Russia buli limu lifuba kulemesa ludda lwe litawagira ng'anaasinga amaanyi y'anaasinga okulemesa abalonzi abangi mu kulonda okugenda okubaawo nga November 3, 2020.\nWaliwo obuwuka obulala obuyitibwa ‘Ransomware.' Buno babukusindikira ku kompyuta yo nga bulinga obubaka. Buyinza okubeera mu mesegi bw'ogiggula obuwuka obujjiddemu ne bisaasaanira kompyuta yo olwo ababusindise ne bakusaba ssente okubuggyamu era bw'otazisindika kompyutayo ebeera efudde.\nAbatemu balinze kukikola ku lunaku lwa kulonda lwennyini kyokka ng'essaawa eno enteekateeka zaabwe zaggwa dda ne kompyuta baazitegeka dda ez'okusindikamu ebiwuka bikattira. Kyokka ebitongole bya Amerika ebikessi ekya FBI ne CIA ekiketta ebweru waayo bikola butaweera okulemesa enteekateeka y'abatujju bano era bigenda mu maaso okugumya abantu okuba abagumu.\nOlwa COVID-19 elemesa abantu okukungaana, okulonda mu Amerika kugenda kubeera kwa ssayaansi ng'omuntu abeera waka n'akozesa kompyuta ye oba ssimu n'alonda gw'ayagala n'asindika akalulu ke eri abakola ku by'okulonda ne kabalibwa.\nEkiwuka bwe kirya kompyuta yo, omulonzi aba tajja kulonda.\nEBIKWATA KU UNITED\n1. Ky'ekisinga obunene mu nsi yonna mu kuketta ebikolebwa ku kompyuta ne yintaneeti\n2. Kirina amatabi 11 agalondoola ebivve ebikolebwa abantu ku yintaneeti ne kompyuta mu nsi yonna.\n3. Kiri wansi wa minisitule wa byakwerinda bya Amerika.\n4. Kikyankalanya bbomu, ennyonyi, emizinga, ebikompola, mizayiro n'ebyokulwanyisa by'omulabe ebirala Amerika b'eba erwana abo b'erwana nabo ebuntu byabwe ne babicankalanya.\n5. Kikolagana n'ekitongole kya Amerika ekya NASA ekikola ku byo mu bwengula n'ebizungirizi okulagirira ebizungirizi ku misoni z'obwengula, okutaataaganya ebizungirizi n'ebyombo by'amawanga agatalima kambugu ne Amerika bwe kizuulwa nga misoni eyo ekontana n'ebigendererwa bya Amerika.\n6. Ekitebe kyakyo ekikulu kiri mu kibuga Fort Meade mu ssaza lya Maryland mu Amerika.\n7. Kyatandika June 23, 2009 ku biragiro bya Pulezidenti Obama eyaliko mu kiseera ekyo.\n8. Omu ku bakamanda baakyo; Lt. Gen. Charles L. Moore Jr. wa ggye lya Amerika eryo mu bbanga.\nEverton yeesize Ancelotti yeesize Ancelotti\n2000 years old. Richard McClintock, a Latin professor at\nBannayuganda bafeze obuwumbi 16 e Bungereza


Bukedde Online - Abazannyi ba Taekwondo baweereddwa obukodyo bw'okwerwanako\nNakanyike awangulidde Uganda feeza mu mpaka...\nAb'emyaka 17 baakuvuganya mu CECAFA wa under...\nABADUKANYA omuzannyo gwa Taekwon Do nga bayitira mu kibiina kya ITF Uganda Association batandise okubangula abakazi mu kukozesa omuzannyo guno okwetaasa ku bantu ababa babalumbye okubatuusaako obulabe.\nBakolaganye n’abakugu abaddukanya omuzannyo guno ku lukalu lwa Africa mu kibiina kya ITF Africa Taekwon Development Proram nga kafulu Maseter Niklas Enander enzaalwa ya Sweden y’akulidde okutendeka kuno.\nAmakanda bagasimbye ku ttendekero lya Police e Kibuli ng’abakazi abasoba mu 60 be babanguddwa okuva nga December 28 nga bayitira mu kiraabu ezizannya Taekwon Do mu Uganda.\n“ITF twagala kutaasa abakazi abatulugunyizibwa mu nsi yonna. Tutandika na kubayigiriza bukodyo wabula abakyali abato bwe banyumirwa batandika okuzannya okuvuganya nga bayingira mu makiraabu agatali gamu”, Master Niklas bw’ategeezezza.\nYasoose kubangula abagenda okutendeka nga 26 bannayuganda, babiri okuva e Twanzania ne Burundi ate omu avudde Kenya.\nAtikkidde n’abazannyi bana abatuuse ku ddaala lya Black Belt nga kati ttiimu ya Uganda egaziye okufuna abazannyi abasobola okukiikirira eggwa mu mpaka za World Championships omwaka guno mu ggwanga lya Girimaani mu July.\nBwe yali akyali omumyuka wa Pulezidenti, Dr. Specionza Wandira Kazibwe yakuunga abakazi okuyiga Taekwon Do okusobola okwetaasa ku basajja ababajooza wabula n’avumirirwa nnyo.


Bukedde Online - Eyasse mukaziwe bamukutte ne muk'omusajja\nEyasse mukaziwe bamukutte ne muk'omusajja\nChameleon azzeemu okulwana\nEbyobugagga bya kitaabwe bibafuukidde ekik...\nAdded 1st March 2015\nDDEREEVA wa takisi eyatta mukaziwe bamukutte ne muk''omusajja gwe yapaaza ne beekweka e Kibaale mu Bunyoro. Muk''omusajja gwe baamukutte naye abadde mu ddya ng''alina n''abaana bataano.\nDDEREEVA wa takisi eyatta mukaziwe bamukutte ne muk'omusajja gwe yapaaza ne beekweka e Kibaale mu Bunyoro. Muk'omusajja gwe baamukutte naye abadde mu ddya ng'alina n'abaana bataano.\nAlex Sendagire oluusi nga yeeyita Akim abadde avugira ku luguudo lwa Nakawa Ntinda Kampala nga yakukunuddwa Kibaale gy'abadde amaze emyezi ebiri nga yeekukumye oluvannyuma lw'okutta mukaziwe gwe yatema ebiso ebisoba mu 13 .\nNga December 29 omwaka oguwedde, ddereeva Sendagire yalumba mukaziwe Tausi Kiconco gye yali anobedde e Buwaate mu ggombolola y'e Kira n'amufumita ebiso mu kifuba emikono n’omubiri gwonna ebyavaako okufa kwe.\nOmukyala gwe yatta babadde baakamala naye emyaka 11 nga balina omwana omu nga baakakasa n'obufumbo bwe baakola e Mbarara mu December wa 2013.\nKigambibwa nti okwanjula baakukola kuggyawo butakkaanya bwe baali nabwo ng'omukyala yeemulugunya olwa bba okumuleka mu bufumbo bwa kawundo kakubye eddirisa, nga tatuuseeko na waabwe.\nPoliisi ng'eri wamu n'abenganda z’omugenzi baasoose kukwata omukazi Sendagire gwe yasigula mu ddya ayitibwa Hasifah Nambooze ng'ono baamukwattidde ku kyalo Biryaba e Kyazanga ewa nnyina omuto gye yabadde agenze okunoonya ennyumba ey'okusengukiramu bave e Kibaale gye babadde okuva Sendagire lwe yatta mukyalawe n'adduka. Omukazi baamusanze yaakava ku luzzi ne bamunyweza ne bamukomyawo e Kampala.\nYasabye baleme kumutuusako bulabe waakiri abatuuse ku Sendagire. Yabatutte e Kibaale gye baakukunudde Sendagire mu kazigo gy'amaze emyezi ebiri nga yeekukumye.\nPoliisi yayazizza ennyumba ne basangamu akafaliso akatono ddala k'abadde asulako. Wabula abadde yafuna omulimu ng'avuga mmotoka ezisomba omusenyu.\nNambooze gw’abadde yasigula ew’omusajja nga gw’abeera naye\n‘NAMUTTA LWA MUKWANO MUNGI’\nSendagire agamba nti okutta mukaziwe gwali mukwano mungi. Yagambye nti, “Twali tubeera Bwaise Tausi n'antegeeza nga bw'ankooye kubanga ndi mwenzi.\nNagezaako okumwegayirira ansonyiwe kubanga abakyala balina abaana bange. Yasibamu ebibye n'agenda mu kitundu gye simanyi.\nNamulondoola ne ntegeerawo era ne ntandika okumukyalira nga bba. Namusaba tuddihhane era n'ansaba obukadde bubiri. Nasooka kumuwaako 1,500,000/- kyokka nali sinnaba kuzimalayo ne nkwatirayo engatto z’omusajja omulala mu nnyumba ekyannyiiza.Olunaku lwe namutta entabwe yava ku kusanga musajja mulala mu nnyumba.\nTwalwana¬gana n’omusajja ne mmufumita ekiso ne yeemulula n'adduka. Nasigaza Tausi gwe nafumita ebiso ebingi namuleka ataawa ne nziruka ne nninya takisi yange ne mbulawo. Nasibira mu kifo we tuzitereka ku ssaawa nga 5.00 ez’ekiro ne ngirekayo.\nMAAMA W'OMUGENZI ATABUSE\nNnyina w’omugenzi Hajati Janat Basuuta yagambye nti, “Sendagire onnanze ki? Kiki kye nakukola n’otuuka okutta omwana wange omuwala omu yekka gwe nalina mu bulamu. Omwana wange abadde mupakasi wo nga y'akwoleza engoye. N’oganza abakazi ab’enjawulo kyokka bw'ova mu loogi n’oleeta engoye n'ayoza ekiseera kyonna.\nMuwala wange yakundeetera ne nkusuza mu maka gange okumala myaka ebiri. Omubbye ssente n'aguma nakuleka n'ozitwala mu bakyala abalala. Yakujjanjaba ng’ogudde ku kabenje ne tukujjanjaba n’owona kino kye wansasudde?\nNakusuza ewange okumala omwaka mulamba naye kiki kye nail nkufunyeemu? Muwala wange yateeka ssente mu mukolo gw’okwanjula n'atuuka n’okugula ente akuweese ekittibwa era ekyalo kyonna ne kikutendereza kyokka nga tolina kye wakolawo.\nOmubbye ssente n’ogulamu takisi oluvannyuma ne weewaana. Kyokka n'ova awo ate n'omutta?\nOli munaku muzibu nga buli kirungi obadde okufunira ku mwana wange n’onyirira. Laba kati bw'ofaanana! Nange ontiisatiisa okunzita ne muzzukulu wange. Wabula nkoze ekisoboka okulaba ng'okwatibwa\nMuk’omusajja Hasifah Nambooze yagambye nti, “Mbadde mbeera Kyebando kyokka baze n'angoba bwe yafuna olugambo nti ku baana abataano be nnina ababiri abato ba Sendagire. Nasitula abaana mbatwalire ssenga waabwe e Kiboga era gye nasanga Sendagire. Nasoma amawulire ga Bukedde nga galaga nti, Sendagire yatta mukyalawe kyokka nga buli lwe ngezaako okubimubuuza ng'aboggola ensonga ne nzivaako\nMwannyina abaana yabagaana. Sendagire n'asalawo tweyongereyo e Kibaale era gye tubadde tubeera eki¬seera kyonna. Nabadde hhenze Kyazanga kulaba ku baganda zange era eno gye bankwatidde.\nAkola ku musango guno ku poliisi y’e Kira D/AIP Slyvia Namona agamba nti bombi bakwattiddwa naye Nambooze agenda kubayambako mu kunoonyereza ku musango guno era agenda kukola sitatimenti ateebwe. Kyokka okunoonyereza kukyagenda mu maaso\nEyasse mukaziwe bamukutte ne muk’omusajja\nBakoonye enju yâ€™agambibwa okuba omulogo e Bombo\nBayisizza embalirira ya bukadde 700\nKu Ssekukkulu ow'ewange lwe mmukwasa ebisumuluzo by'enju


Bukedde Online - Ivan apangisizza emmeeri n'acakaza ebiwala 100\nBassekkadde bajaguzza emyaka 40 mu bufumbo\nCukamba bw'onyiikira okumulya akutaasa ku ...\nMWANAMULENZI Ivan Ssemwanga abasinga kati gwe bayita omugagga omuto buli lukya aleeta bubadi bwa kulya bulamu n’okulaga ssente.\nAbadde akyayogeza bannakampala obwama olw’okupangisa ennyonyi eyamuleese e Namboole ku mupiira gwa Cranes ne Zambia, ate ku Ssande n’addamu okulaga ‘esswaga’ bwe yapangisizza emmeeri n’alagira buli ayagala alinnye balye obulamu nga baseeyeeyeza ku nnyanja Nalubaale.\nAgamba nti akabaga kano kaamumazeeko obukadde 35 anti ebyokulya n’okunywa ye yabadde asasula, era yacakazza abawala abasoba mu 100.\nIvan yatuuse ku Beach Gardens e Ggaba we baalinnyidde emmeeri ku ssaawa 10 ez’olweggulo era yasanze mikwano gye bamulindiridde.\nOlwavudde mu Hummer ye n’alagira abaabaddewo bonna balinnye emmeeri bagende balye ku ssente ng’empewo bwe zibafuuwako.\nAbadigize nga balinnya emmeeri e Gaba\nAbantu okwabadde n’abayimbi baasimbye ennyiriri okulinnya eryato lya MV Amani okutuusa omugoba waalyo bwe yasabye balekere awo olw’abantu abaabadde bayitiridde obungi nga liyinza okubbira.\nBaasimbudde ng’emiziki bwe gisindogoma olwo ebyana ne bitandika okutema ddansi.\nIvan (wakati) ne banne nga balya ekyennyanja.\nAbaakoze ku ky’okugabula eby’okulya n’okunywa baabadde bagenda mu maaso n’okutambuza kuleeti za bbeeyi nga buli omu yeerondera ekika ky’omwenge n’omuwendo gw’eccupa ze yeetaaga.\nOkuva ku Beach Gardens e Ggaba emmeeri yasoose Port Bell n’edda e Munyonyo olwo n’esibira ku Bear Gardens II esangibwa ku kyalo Busoke mu muluka gw’e Ntenjeru ng’eno Ssemwanga gye yagabulidde abantu omulundi ogw’okubiri.\nE Busoke baatuuse ku ssaawa 3:00 ez’ekiro, olwo ne bongera okulya ekyennyanja ekisiike n’okunywa, ssaako okusala endongo okutuusa ku ssaawa 6:00 mu ttumbi.\nAbamu ku bawala abaabadde ku mmeeri nga basala ddansi.\nEmmeeri yakomyewo e Ggaba ku ssaawa 7:00 ez’ekiro olwo abayimbi ne batandika okubakubira emiziki.\nIvan era atadde obukadde butaano mu Mbuutu y’Embuutikizi eya Bukedde Fa Ma eneebeerawo ku Ssande nga October 28 mu kisaawe e Nakivubo. Ssente zino aziguzeemu tikiti ezinaayingiza abawagizi ba Bukedde mu Mbuutu.\nEkyana ku lyato. Ebifaananyi byonna bya Martin Ndijjo.\nIvan apangisizza emmeeri n’acakaza ebiwala 100\nSsaabanyala yeenywezezza ku mbuga gye yawambye


2 batwaliddwa mu ddwaliro nga bataawa mu Kabenje akagudde kuklwe Katosi. - Watchdog Uganda\nABANTU babbiri batwaliddwa mu ddwaliro e Nsambya nga biwala ttaka oluvanyuma lw’okufuna akabenje ku kyalo Kyetume mu Gombolola ye Nakisunga e Mukono, kuluguudo oluva e Mukono okudda e Katosi ne bakutuuka amagulu.\nAbagudde ku kabenje kuliko Isaac Sekibuule wamu Stanley Semakula nga babadde batambulira ku bodaboda ebadde eva e Mukono okudda e Katosi.\nOkusinzira ku babaddewo ng’akabenje kano kagwawo bategezezza ng’abantu bano okufuna kabenje bwe kivudde motooka eye kika kya Prado namba UAH 968Z ebadde eva e Katosi okudda e Mukono okwabiika omupiira nga kino kiletedde omugoba wa bodaboda okw’ekanga natagala nagwa mu nku eziri okumpi n’ekkubo lino.\nIsaac Sekibuule eyakutuse okugulu nga alajanira ku ttaka.\nBano bagenze mu maaso nebategezza nti oluvanyuma lw’emmotoka okwabiika omupiira owa bodaboda yekanze era ababaddeko nabo kw’ekwekanga n’ebatomera enku bwe batyo nebayitako waggulu nebesogga ebinywa bye nku.\nIsaac Sekibuule, wakati mubulumi ategezezza abaddukirize nga bwabadde yakamala okuziika mwanyina eyaffiridde mu kabenje sabbiti eno yennyini, kyokka ono obwedda omusaayi ate ye gumuyitamu nnyo kuba ekisambi kyakutuusemu wakati.\nPrado eyavuddeko obuzibu.\nAddumira poliisi y’ebidduka mu Disitulikiti ye Mukono ASP Constantine Murangwa akakasizza akabenje kano n’ategezza ng’abalwadde bwe batwaliddwa mu ddwaliro e Nsambya ate ye omugoba wa Prado n’ategeeza nti bamulina nga mu kiseera kino akumibwa ku poliisi e Mukono ng’okunonyereza bwekugenda mu maaso.\nOluguudo luno ensangi zino nalwo kati lufuuse kattiro nga gy’ebuvuddeko waliyo famiree yaffa ekimotoka ekikola oluguudo luno bwe kyatomera bodaboda kwebalibatambulira


Embalirira ya 2019-2020 esomeddwa | Dembe FM 90.4\nEmbalirira ya 2019-2020 esomeddwa\nFile Photo: Matia kasaija nga genda okusoma embalirila ye gwanga\nBya Prossy Kisakye, Ben Jumbe, Damali Mukhaye, Olw’aleero Minisita w’eby’ensimbi Matia Kasaija, lw’asomye embalirira y’omwaka gw’ebyensimbi ogwa 2019/2020 nga ya busse 41.\nEmbalirira eno esomedwa yayisibwa dda Palamenti nga May 24, 2019 era nga buli ekirimu kyakkanyizibwako dda.\nNga ekikoledwa kwanjulira eggwanga ebintu ebisuubirwa okusibwa mu nkola okutandika nga July 1, 2019.\nEbitundu 75 ku buli 100 zisuubirwa kuva mu misolo egikunganyizibwa mu ggwanga ate ebitundu 25 ku 100 zive mu bagabi b’obuyambi n’okwewola mu mawanga g’ebweru.\nMinisitule y’eby’enguudo yetutte omutemwa ogusinga obunene nga aweereddwa obwesedde 6. n’obuwumbi 4\nEby’okwerinda biweereddwa obwesedde 3 n’obuwumbi 6 nga by’ebitundu 9 ku 100 era nga ye minisitule eyakutte eky’okubiri.\nMinisitule y’ebyenjigiriza eri mu kyakusatu Ebyenjigiriza obwesedde 3. N’obuwumbi 2\nMu kusoma emablirira eno omukulembezze wa kuno Yoweri Museveni alabudde abantu abanoona ebintu bya gavumenti.\nMu kwogerako eri egwanag ku mukolo gwo kusoma embalirira ye ggwanga wali kuwoteeri ya Serena mu Kampala omukulembeze ategezeza nga bwebali ab’okweyambissa kamera ezateredwa mu bifo eby’enjawulo okulaba nga bonna ebenyigiira muzze guno bakwattibwa.\nOno agaseeko nga oluvanyuma lw’okukwatiibwa bakuliwa bye bononye kyagambye nti kyekigenda n’okolebwa ku bonoona enguddo.\nMungeri yemu omukulembeze awagidde eky’omugezi eyali ssabaminister w’eggwanga Apollo Nsibambi okulonda muwala we okumusikiira,bwategezezza nga bwekiba nga kiretaawo enkulakulana tekirina buzibu kusikiza mwana muwala nasaba ebyobuwangwa okugenda ne nkyukakyuka.\nEmbalirira esomedwa olw’aleero gavumenti eyongezza omusolo ku mafuuta ge taala ne nnusu 200,buto 200shs,omwenge ogusengejedwa kubibala ebyawaano guteredwako nnusu 950shs, (chibuku) beer 230shs.\nEbikozesebwa kunsusu omuli ebizigo ,kalifuuwa biteredwako omusolo gwa bitundu 10%, ng’ojjeko ebyo ebikozesebwa bannamagoye, ensawo ya sukaali omusolo gwa bitundu 120%, airtime 20%, OTT 200shs, chocolate omusolo gwa bitundu 20%, okukozessa ATM okujaayo ssente n’ebisaale by’omwezi biretedwako omusolo gwa bitundu 10%.\nSabuni anaaba ayongezedwa omusolo gwa bitundu 35%, bulangiti ziriko omusolo gwa 35%, obusenya omusolo gwa bitundu 60%, ebitabo 60%, engano ebitundu 10%, ebikokoma ebizungu (toilet paper) ebitundu 60%, ne steel wire ayongezedwa n’ebitundu 10%.


Aba Acholi bagala okulonda sipiika wa parliament kuyimirire, bagala Onek adde mu kifo kya Oulanyah – CBS FM\nMinister w’ebigwa tebiraze Hillary Onek, ababaka abava mu Acholi gwebagala alondebwe ku bwa sipiika okudda mu kya Jacob Oulanyah\nAbabaka abava mu Acholi abegattira mu kabondo kabwe aka Acholi Parliamentary Caucus bawanze eddusu ku minister w’ebigwa tebirize n’ebibamba Hilary Baroka Onek, okwesimbawo ku kifo kya sipiika.\nEnsisinkano yababaka bano etudde mu offiisi ya ssaabaminisita, nebalonda Baroka Hilary Onek okuvuganya ku kifo kya sipiika, Catherine Lamwaka omubaka omukyala owa district ye Omoro Oulanya gyabadde ava,nomubaka omukyala owa district ye Kitgum Lilian Abel bbo beesimbe ku kifo ky’omumyuuka wa sipiika.\nOmubaka wa Kilak South Gilbert Oulanya agambye nti ng’ababaka ba Acholi, basinzidiise ne ttiimu yababaka ekulembeddwamu ssentebbe wakabondo kano era omubaka wa Kilak North Anthony Akol, egende esisinkane president Museven mu makaage Entebbe, okumutegeeza ku bantu abao.\nAbabaka bano okuva mu Acholi ssi basanyufu yadde, nengeri kampeyini zokuvuganya ku kifo kya sipiika gyezikwatiddwako, bagambye nti okufa kwa Oulanya Jacob, abamu ku bantu abavuganya ku kifo kino bagulabye ng’omuddido ekibaleetera ebibuuzo enkumo byebatanafuna ko kwanukulwa\nBagala president Museveni okulagira okulonda kwa sipiika kusooke kuyimirire, ssabalamuzi w’eggwanga agira akubiriza parliement okutuusa nga Jacob Oulanya aziikiddwa olwo kakuyege wokujjuza ekifo kye atandiike.\nMu ngeri y’emu bannaNRM abasoba mu munaana bebakaggyayo empapula okuvuganya ku bwa sipiika.\nKuliko amyuka sipiika Anita Among,amyuka ssaabawolereza wa gavumenti Jackson Kafuuzi ,omubaka wa Arua City Jackson Atima , Sarah Opendi omubaka omukyala owa Tororo, Felix Okot Ogong wa Dokolo south, Theodore Ssekikubo mubaka w’e Lwemiyaga, Jacob Oboth Oboth minister omubeezi ow’ebyokwerinda, Hamson Obua minister omubeezi ow’ebyemizannyo n’abalala.\nKu ludda oluvuganya government Ssemujju Nganda ne Asuman Basaalirwa bebaakesowolayo ku bwa sipiika.


Bukedde Online - Muka Kirumira asimattuse okuttibwa abazigu\nAmuriat abuuzizza ku balonzi ng'agenda e Kabale\nMuka Kirumira asimattuse okuttibwa abazigu\nEffujjo mu lumbe lwa Moze\nBUKEDDE W'OLWOMUKAAGA YATUUSE DDA MU KATAL...\nAdded 2nd February 2018\nMUKYALA wa Afande Kirumira asimatuse okuttibwa abantu abamuwondedde okuva mu maka ge e Bulenga-Gogonya ne bagezaako okumusikambula okuva ku bodaboda kwe yabadde atudde nga baagala agwe mu mmotoka emulinnye.\nBya PONSIANO NSIMBI\nMariam Kirumira eyabadde atambulira ku bodaboda ng'ava mu maka gaabwe ng'agenda okulaba bba mu kaduukulu ka poliisi ku Railway gye yatwaliddwa oluvannyuma lw’okusimbibwa mu kkooti ya poliisi e Naggulu ku Lwokuna .\nOno agamba nti abatemu baabadde batambulira mu mmotoka ekika kya Mark II enzirugavu era ng’ekikolwa eky'obutemu kino baabadde bakimutuusizzaako ku nkulungo y'e Busega nga badda ku Norther By Pass, omu ku basajja eyabadde mu mmotoka eno ng’atudde mu mutto gw'emabega yagguddewo oluggi nga yeekutte yeenywezezza n'asikambula olugoye ng'ayagala okunkuba wansi kyokka owa bodaboda n'abalabuukira n'ayongeza siipidi era tetwazzeemu kubalabako.\nOmusajja eyabadde ayambadde ebidduguva nga ne ku maaso ataddeko galubindi ezirugavu gwe sikyayinza kujjukira bwe yabadde ansikambula bino bye bigambo bye yampereekerezza; ‘’Mutulemesaza nnyo naye ku luno tubalina mujja kusaanawo n’obwo Bukirumira bw'ozaala obugenda okutulumya emitwe enkya tetujja kubukkiriza kubeerawo’’\nMariam Kirumira ng'alaga oluggi lw'ennyumba yaabwe olwakuuliddwamu abasirikale nga bakwata bba kyokka ne bataluzzaawo\nTweyongeddeyo n’olugendo okutuuka ku poliisi ya Railway awatuukira era amaaso gaagukidde ku musajja eyabadde awaka mu kukwata omwami wange era bwe nnamubuuzizza omwami wange gy'ali n'antegeeza nga bwe yatwaliddwa e Nalufenya.\nNnalinnye bodaboda ne nzira ku poliisi y'e Bulenga ne nkola sitatimenti era ne nzigulawo omusango gw’okutiisibwatiisibwa n’okwagala okuntuusaako obulabe ku fayiro nnamba SD Ref 22/02/02/2018 era akulira poliisi y'e Bulenga n'ankakasa nga bw'agenda okukola okunoonyereza ku musango guno.\nHajji Abubaker Mulalo Kawooya, taata wa Kirumira eyasangiddwa mu maka ga mutabani we yasabye Pulezidenti Museveni akulembera abanene n'abatono alagire abalina omwana we bamuyimbule oba bw'aba alina omusango alamulwe na bwenkanya era akkirize n’okusaba kwe awummule agenda akole emirimu emirala gye yasomerera.\nHajji Abubaker Mulalo Kawooya taata wa Kirumira ng'annyonnyola\nOno awanjagidde n’omuduumizi wa poliisi, Kale Kayihura okumuddiza omwana we nga mulamu nga bwe yamumukwasa era n'amusaba bw'aba alina ensobi z'akoze amusonyiwe.\n'Njagala omwogezi wa poliisi aveeyo ambuulire omusango ogwatwazizza omwana wange e Nalufeenya,'' Hajji Kawooya bwe yabuuzizza.\nEbirabo Hamza bye yatutte mu kwanjula Rema bigabaniddwa\nPoliisi n'abatuuze mu Makindye bataddewo empaka z'ebyemizannyo\nâ€˜Amapeera gongera ku bungi bwâ€™enkwasoâ€™\nNywa omubisi gwa ppiya oziyize alaje\nOkuwona enviiri za kaweke eddagala liri mu ntuntunu\nAmuriat abuuzizza ku balonz...\nPATRICK Oboi Amuriat (POA) eyeesimbyewo ku bwa pulezidenti owa FDC ayolekera Kabale naye asoose ku ssundiro...


Bukedde Online - Engege zirumbiddwa akawuka akazikenenya\nEngege zirumbiddwa akawuka akazikenenya\nBagyenda ye yampabula - Gavana\nEyakabassanyizza ow'emyaka 5 alula\nAdded 15th February 2019\nNSUBUGAENGEGE mu nnyanja Nalubaale zirumbiddwa obuwuka obuz-irwaza ne zikenene okusinziira ku minisita w'obulimi, obulunzi n'obuvubi Vincent Bamulangaki Ssempijja.\nAbavubi ku nnyanja Nalubaale mu mawanga okuli Kenya, Tanzania ne Uganda emitima gibeewanise olw'obulwadde buno obulumbye ebyennyanja ekika ky'engege ne zitandika okukonzi-ba n'okukenena.Minisita Ssempijja agamba nti, okusinziira ku bwiino gwe baakafunako, ekika ky'obulwadde obulumbye engege bugwa mu kika ekiyitibwa 'virus'.\nYategeezezza nti akawuka kano kaviirako engege obutakula bulungi n'obutagejja ne zibeera mu mazzi nga zikenena bukenenyi.Embeera eno etadde ne Uganda ku bunkenke era nga Gavumenti, yagambye nti bateekateeka okutu-ula mu lukiiko n'amawanga okuli Kenya ne Tanzania balabe bwe bayinza okunogera ekizibu kino eddagala mu bwangu ng'embeera tennasajjuka n'okusaasaana mu nnyanja endala.\nMinisita yasinzidde ku mwalo gw'e Maye mu ggombolola y'e Nai-rambi mu disitulikiti y'e Buvuma.Era Ssempijja yategeezezza nti, Gavumenti esoosootodde en-teekateeka Gavumenti mw'egenda okuyita okuyamba abavubi naddala abakkiriza ne bava ku nvuba embi nga bano Gavumenti egenda kuba-wa ensimbi batandike okulunda ebyennyanja.\nSsempijja agambye nti Uganda eri mu kunoonyereza ku ngeri eno gy'ezze ekola mu nsi okuli Yisirayiri, Hungary ne Philippines gye basinze okugyeyambisa ennyo.Yasabye n'abavubi okwekolamu ebibiina ng'enteekateeka eno w'enaatuukira ejja kubayamba nnyoebyennyanja.Ssempijja agambye nti Uganda eri mu kunoonyereza ku ngeri eno gy'ezze ekola mu nsi okuli Yisirayiri, Hungary ne Philippines gye basinze okugyeyambisa ennyo.\nYasabye n'abavubi okwekolamu ebibiina ng'enteekateeka eno w'enaatuukira ejja kubayamba nnyo ng'eyita mu bibiina.Abavubi mu kiseera kye kimu baamusabye abeeko ky'annyonnyola ku nson-ga y'abavubi abakaaba olw'okutulugunyizibwa abaserikale ba UPDF ababagoba ku nnyanja olw'envuba embi.\nYe omubaka w'e Buvuma mu Palamenti Robert Migadde Ndug-wa yagambye nti ebbanga ddene baludde nga basaba Gavumenti ebeereko ky'ekolera abavubi abee-waddeyo ne bava ku nvuba embi okusinga okubaleka mu bbanga ate nga bwe banaabaleka mu bbanga bagenda kuddayo bavube obwen-nyanja obuto.\nebyennyanja.Ssempijja agambye nti Uganda eri mu kunoonyereza ku ngeri eno gy’ezze ekola mu nsi okuli Yisirayiri, Hungary ne Philippines gye basinze okugyeyambisa ennyo.Yasabye n’abavubi okwekolamu ebibiina ng’enteekateeka eno w’enaatuukira ejja kubayamba nnyo ng’eyita mu bibiina.Abavubi mu kiseera kye kimu baamusabye abeeko ky’annyonnyola ku nson-ga y’abavubi abakaaba olw’okutulugunyizibwa abaserikale ba UPDF ababagoba ku nnyanja olw’envuba embi. Ye omubaka w'e Buvuma mu Palamenti Robert Migadde Ndug-wa yagambye nti ebbanga ddene baludde nga basaba Gavumenti ebeereko ky’ekolera abavubi abee-waddeyo ne bava ku nvuba embi okusinga okubaleka mu bbanga ate nga bwe banaabaleka mu bbanga bagenda kuddayo bavube obwen-nyanja obuto.\nAbadde acanga abasajja babiri bamutwalidde ku mudumu gwa mmundu!\nAgambibwa okusaddaaka omwana ayogedde ssente ze baamusuubizza\nEyasiramudde bba bamukwatidde mu bwenzi


Bukedde Online - Engeri gy'olabiriramu ekisenge ky'abaana mu luwummula\nAbalimi e Lwabenge balaajanidde minisita ku bubbi bwa vanilla....\nAzze okulaba omusibe bamukutte n'emisokoto gy'enjaga\nPoliisi erabudde ku kabinja akakasukira ab'emmotoka bbomu enkolerere...\nAbasiraamu mugondere amateeka g'obudde bwa kafyu\nEngeri gy'olabiriramu ekisenge ky'abaana mu luwummula\nCutekisi amala emyezi mwenda ku njala\nEngeri gy'ozuula mekaapu egendera ku lusus...\nAdded 25th August 2018\nAbaana bawummudde, abasinga bali waka. Abazadde abaakola entegeka ne bazimba amayumba bali mu ssanyu beeyagala n’abaana baabwe kyokka abali mu mbeera y’okweyiiya nga basula mu mizigo batakula mitwe engeri gye bagenda okumalako oluwummula nga basula n’abaana naddala abakuliridde.\nEnnaku zino abazadde bagaana okugula engoye, okulya obulungi n’okwerumya mu mbeera ez’enjawulo okulaba ng’abaana babeera bulungi.\nWaliwo abalina omusimbi n’obusobozi obukola ebintu ebirungi ebisanyusa abaana naye olw’obutaba na bukugu, bye bakola boonoona bwonoonyi, abaana ne beebaka bubi ebibaleetera okulwala n’okufuna obuzibu n’oluusi ebisenge okucuuma olw’okutegekebwa n’okulongoosebwa obubi.\nOmuzadde ayagala omwana wo okusula mu mbeera eyeeyagaza mu luwummula luno olina ebintu by’olina okutunuulira okugeza: Obugazi bw’ekisenge, emyaka gy’abaana, ebitanda kwe basula, enteekateeka y’ekisenge n’enfuna yo.\nAbakugu mu nsonga z’abaana bagamba nti omwana ku myaka ebiri abeera atandise okutegeera era wandibadde omuggya mu kisenge ky’abazadde n’ateekebwa mu ky’abaana banne.\nENTEGEKA Y’EKISENGE KY’ABAANA\nNe bw’oba olina ennyumba nfunda, fuba okulaba ng’ekisenge abaana bo mwe basula nga kyetadde bulungi okwewala abaana okulwala, okufuna alaje n’okuziyira.\nWeewale okuteeka ekinaabiro ne kaabuyonjo mu kisenge ky’abaana kubanga bayinza okulemererwa okubiyonja ate n’ebintu ebikozesebwa okuzirongoosa biyinza okuba eby’obulabe gye bali ne bibalwaza.\nAbaana abawala baawule ku balenzi naddala nga basukka mu myaka 10. Bonna bwe baba basula mu kisenge kimu wandibadde oteekawo kateni ebaawula ate buli kiro olina okubakeberako obutagwa mu bikemo.\nGezaako okulaba nga buli mwana omuwa essuuka ezize, nayiti mw’asula ne tawulo ezitakka wansi wa bbiri naddala mu biseera bino ng’enkuba etandise okutonnya. Abaana bano olina okubatendeka nga tebabikozesa nnaku zisukka mu ssatu nga tebyozeddwa.\nEbitanda olina okubiteerako obutimba bw’ensiri obutalwala musujja. Abakulu be bandibadde basula waggulu era kikukakattako okubakeberako ekiro n’oddamu okubabikka.\nEbitanda birina okuba nga bikoleddwa bulungi bireme kukalabula baana oba okubatuusaako ebisago nga babirinnya naddala ebya ddeeka. Tokkiriza baana kubizannyirako kubanga bayinza okuvaayo ne bagwa ne bafuna ebisago.\nFuba okuggula amadirisa n’enzigi buli ku makya empewo ennungi okuyingira n’embi okufuluma. Bw’okikuuma nga kisibe kijja kucuuma abaana bo balwale.\nEbisenge olina okuba nga wabisiiga dda langi ezisikiriza omuli enjeru, pinki ne kacungwa. Oyinza n’okubateeramu ebifaananyi ebibawummuza ebirowoozo oba ebibasomesa ku bisenge kyokka weewale okuteekamu ebitiisa ebiyinza okubalemesa okwebaka.\nOmwana afuka ku buliri omufaliso gwe olina okuguteekako ekipiira. Buli lwe baba bagenda okwebaka wandibadde obakubiriza okusooka okwetaawuluza oba okubakeberako ekiro ayagala okufuuyisa n’azuukuka. Bw’oleka abaana okufuuyisa mu kisenge kijja kucuuma kibamaleko emirembe n’okuwunyisa ennyumba yonna.\nEnnyumba yo ne bw’eba nfunda, ebitanda byandibadde tebisukka ddeeka bbiri abaana obutagwa. Bw’oba okikoze olw’ob-ufunda, bateereko amadaala.\nAbaana abasinga tebaagala kwebikka. Kati olina okubafunira essuuka ne bulangiti ebitazitowa kubakaluubiriza bulamu nga beebase. Wandibadde obafunira essuuka za mirundi ebiri mu langi ezaaka nga zibasikiriza.\nEkisenge tolina kukiteekamu bintu bingi ate abaana bwe baba beebaka emitwe tebagitunuza ku madirisa kubanga bayinza okuwulira ebintu ebibakanga nga beebase ne bibamalako emirembe.\nTom Ssemaganda owa Dash Baby’s Decor e Mukono yategeezezza nti omuzadde yenna alina okulambula ekisenge ky’abaana be buli lunaku, okubakeberako ekiro nga beebase n’okufaayo ku ntegeka y’ekisenge. Yabalabudde obutateekamu ebifaananyi ebiyinza okutiisa abaana.\nYategeezezza nti ekisenge by’abalenzi kyawukana ku ky’abawala naddala mu langi ezisiigibwamu, essuuka ze bakozesa n’ebifaananyi by’oteekamu.\nSsemaganda agamba nti ebitanda by’abaana birina kuba bitonotono, tobawa ppiro nnene eziyinza okubalumya ensingo ate langi z’essuuka ne bulangiti zirina okuba nga zaaka.\nAbaana mubaawulire ebisenge\nOmukugu agamba nti mu Buganda, abaana bwe batuuka mu myaka gy’ekivubuka (10 okudda waggulu) basaanye okwawulibwa abalenzi basule bokka n’abawala bokka. Kyokka bw’oba oli wafunda, olina okubakeberangako buli kiro obutakola nsobi.\nAbazadde abasula mu mizigo oba mu nnyumba enfunda mweyambise entimbe okwawula ebisenge by’abaana. Kino kibayamba okukula nga beewa ekitiibwa n’obuteetaba mu bikolwa bya bukaba nga bakyali.\nAbaana mubawe obudde obusaanidde okusinga okubalekera abehhanda n’abakozi mu kiseera kino eky’oluwummula. Mubayigirize okukola emirimu nga beeyalira obuliri n’okusiimuula ebisenge byabwe mu kifo ky’okubakolera buli kimu.\nSusan Magara eyatiddwa y'ani?\nOmwana eyabuzibwawo azuuse\nLukwago annyonnyodde ekyamugobezza Kidandala\nAbalimi e Lwabenge balaajan...\nABALIMI ba vanilla mu ggombolola y'e Lwabenge e Kalungu beekubidde omulanga ewa Minisita avunaanyizibwa ku byobulimi,...\nAzze okulaba omusibe bamuk...\nOMUSAJJA abadde azze mu kkooti y'amagye e Makindye okweyimirira omusibe akwatiddwa lwa kusangibwa n'emisokoto gy'enjaga...\nPoliisi erabudde ku kabinja...\nPOLIISI erabudde abagoba ba mmotoka okwegendereza akabinja k'abavubuka akayinza okubakolako obulumbaganyi mu bulippagano...\nAbasiraamu mugondere amatee...\nABAKULU ku kitebe ky'Obusiraamu mu ggwanga bavuddeyo ne batangaaza nti Eswala ya Taraweeh ey'ekisiibo ky'omulundi...\nPoliisi enoonya omuvubuka e...\nPOLIISI y'e Namasuba eri ku muyiggo gw'omuvubuka agambibwa okuyingirira omuwala e Namasuba n'amutema n'addusibwa...


Bukedde Online - Chameleon ajaguzza okuweza emyaka 40: Asiimye Bobi Wine\nChameleon ajaguzza okuweza emyaka 40: Asiimye Bobi Wine\nPulezidenti alagidde ku tteeka lya sukaali\n“Nsaasira muganda wange Bobi Wine olw’ebizibu ebyamutuusizza n’okusibwa mu kkomera e Luzira. Okumala ebbanga babadde batuyita ba bidongo naye muganda wange Kyagulanyi Ssentamu alaze ensi be bayita abadongo nti tuli baabuvunaanyizibwa era tusobola okubeera abakulembeze abalungi era nange Chameleone nzija ekiseera kyonna...”\nChameleone ng’asala keeki n’aba famire ye. Oku- leone ng’anyumirwa. va ku kkono, Weasel, Pallaso ne Maama waabwe.\nOMUYIMBI Jose Chameleone asinzidde ku mukolo gwe bamutegekedde okujjaguza emyaka 40 n'ategeeza nga bw'amalirizza enteekateeka z'okuvuganya ku ntebe ya Loodimeeya wa Kampala mu 2021.\nOkumanya amazaalibwa ga Chameleone gaabadde mu sitayiro, ng'oggyeko okugabula keeki, yakubye abawagizi be emiziki okusingira ddala ennyimba ze enkadde okubasiima olw'obuwagizi bwe baamuwadde emyaka 20 gy'amaze mu nsike y'okuyimba.\n"Neebaza Katonda ampadde obulamu okulaba nti nsobodde okubeera ku nsi emyaka 40 ekitundu ky'obulamu omuntu bwasuubira okubeera ku nsi. Nafuuka ssereebu ku myaka 20 era olw'obuwagizi bwe mupadde ebbanga lyonna, nsobodde okusigala nga ndi nnamba emu n'okutuusa kati..." Chameleone bwe yagambye ku kabaga akaabadde ku bbaala ye eya DNA e Kololo.\nChameleone bakira ayimba nga bw'asiriikirizaamu okubaako by'agamba abawagizi be nti wadde atuuse ku buwanguzi obw'enjawulo, ayise mu bizibu bingi.\n"Nze Chameleone eyava ku kkalina eyookusatu e Tanzania ne ngwa ne menyeka, ebyagwa e Sseguku mwabimanya abantu abamu ne batuuka n'okunsalira omusango naye nze Chameleone atagejja, atakogga ate atagenda…."\nASIIMYE BOBI WINE\nChameleone omu ku bantu abaagaaniddwa okukyalira Bobi Wine mu kkomera e Luzira, yakozesezza omukisa gw'omukolo guno okumusiima olw'okukyusa ekifaananyi ky'abayimbi mu bantu n'okubalaga abalina ebirooto by'okuvuganya mu by'obufuzi nti basobola.\n"Nsaasira muganda wange Bobi Wine olw'ebizibu ebyamutuusizza n'okusibwa mu kkomera e Luzira. Okumala ebbanga babadde batuyita ba bidongo naye muganda wange Kyagulanyi Ssentamu alaze ensi be bayita abadongo nti tuli baabuvunaanyizibwa era tusobola okubeera abakulembeze abalungi era nange Chameleone nzija ekiseera kyonna..."


Bukedde Online - Karitas Kario ayogedde ekyamuggya mu Golden band.\n‘Omukwano si ddogo’\nKaritas Kario ayogedde lwali yava mu Golden band. Yeegaanye eby’okubeera mu laavu ne Ronald.\nKaritas Kario eyayimba ne Ronald Mayinja oluyimba lwa ‘Njagaza kajanja’ y'omu ku bayimbi abaawukanye ne bakama babwe omwaka guno.\nOluvannyuma lw'ekiseera ng'asiriikiridde ne mu bivvulu takyalabika ekiviriddeko n’abawagizi be okwebuuza ky’aliko, omuyimbi Karitas Kario agamba akomyewo okuvuganya.\nWadde nga Karitas agamba nti kati ayimba bw'omu, bangi ku bawagizi be bakyebuuza nsonga ntuufu eyamuviriddeko okwabuulira ekibiina ekyamuteeka ku maapu anti mukugenda yasooka kusiibula bakama be ng’agamba nti agenze kuzaala ate olwamala okuzaala n'alangira bwavudde mu bandi.\nMayinja ng'ayimba Karitas Kario\nOno gwe twasanze ku Pearl Of Africa Hotel e Nakasero agamba nti okuva mu bandi yakikola oluvannyuma lw’okulaba nga takyasobola kutuukiriza pulogulaamu za bandi ate nga yeetaga obudde obumala obwa maka ge nddala obudde bwamutabani we.\n“Ekiseera kyatuuka nga sikyasobola kutuukiriza pulogulaamu za bandi okugenza nga tulina okugenda okuyimba mu byalo kyokka ennaku ezimu nga sigenda ate nga kino kinyiza abawagizi kwe kusalawo ntandike okuyimba obw’omu.”\nBwe yabuuziddwa ku byogerwa nti alina enkolagaana eyenjawuulo ne Mayinja era nti kye kimu ku byamutabula n’okuva mu kibiina,\nOno yabiwakanyiza nga agamba nti ababyogera bamusibako matu ga mbuzi kumulisa ngo.\n“Ekyo ekiboozibozi era ndudde nga nkiwuulira naye si kituufu, Mayinja abadde mukama wange era muyimbi munange tewali kirala kitugatta nga bwempulira abogera ku bya laavu ng’olabiraddala bye bogera tebigatta okujjako okweaga okuntabulira amaka ne Mayinja okumutabulira amaka ge.\nYe kyebagamba nti nze asoose okuyimba naye oluyimba lwa kolabo oba balina awala wonna we baali batulabyeko nga si bya kuyimba.” Karitas bwe yabuuzizza\nCarol Nantongo bamukoledde akabaga k'amazaalibwa. Akaabye olw’essanyu\nMukama bw’agamba tewali ayinza kukulemesa - Mesach


Mweyongere Okuzziŋŋanamu Amaanyi—Abebbulaniya 3:13 | Ogw’Okusoma\nEkigambo Ekyali eky’Amakulu Ennyo!\nMweyongere Okuzziŋŋanamu Amaanyi\nEkigambo kya Katonda Kibayambye Okukola Ebintu mu Ngeri Entegeke Obulungi\nEkigambo kya Katonda Okitwala nga kya Muwendo?\nYabayita Okuva mu Kizikiza\nBeekutula ku Ddiini ez’Obulimba\n“Ababuulizi b’Obwakabaka mu Bungereza—Muzuukuke!”\nOmunaala gw'Omukuumi—Ogw'Okusoma mu Kibiina | Noovemba 2016\nBISOME MU Afrikaans Albanian American Sign Language Amharic Angolan Sign Language Argentinean Sign Language Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Brazilian Sign Language British Sign Language Bulgarian Catalan Cebuano Chichewa Chilean Sign Language Chinese (Simplified) Chinese (Traditional) Chinese Sign Language Chitonga Chitonga (Malawi) Chitumbuka Chiyao Chuvash Cibemba Cinyanja Colombian Sign Language Croatian Czech Czech Sign Language Dangme Danish Digor Dutch Ecuadorian Sign Language Efik English Estonian Ewe Fijian Finnish Finnish Sign Language Fon French French Sign Language Ga Georgian German German Sign Language Greek Guarani Gujarati Gun Hausa Hebrew Hiligaynon Hindi Hiri Motu Hungarian Hungarian Sign Language Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Jula Kabiye Kannada Kikamba Kikaonde Kikuyu Kinyarwanda Kirghiz Kiribati Kirundi Kongo Korean Korean Sign Language Kurdish Kurmanji (Caucasus) Kurdish Kurmanji (Cyrillic) Kwangal Kwanyama Lamba Latvian Lhukonzo Lingala Lithuanian Lucholi Luganda Lunda Lunyankore Luo Luswayiri Luswayiri (Congo) Luvale Luwalabu Macedonian Malagasy Malay Malayalam Mambwe-Lungu Marathi Maya Mbunda Mexican Sign Language Mingrelian Mixe Mongolian Moore Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguayan Sign Language Persian Peruvian Sign Language Polish Polish Sign Language Portuguese Portuguese Sign Language Punjabi Quechua (Bolivia) Romanian Russian Russian Sign Language Samoan Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin Spanish Spanish Sign Language Sranantongo Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tsonga Turkish Turkmen Tuvaluan Twi Tzotzil Ukrainian Urdu Urhobo Uzbek Venda Venezuelan Sign Language Vietnamese Waray-Waray Welsh Wolaita Xhosa Yoruba Zande Zapotec (Isthmus) Zimbabwe Sign Language Zulu\n“Bwe muba nga mulina ekigambo ekiyinza okuzzaamu abantu amaanyi, mukibabuulire.”—BIK. 13:15.\nENNYIMBA: 121, 45\nLwaki kikulu okuzzaamu abalala amaanyi?\nKiki kye tuyigira ku ngeri Yakuwa, Yesu, n’omutume Pawulo gye bazzaamu abalala amaanyi?\nTuyinza tutya okuzzaamu abalala amaanyi?\n1, 2. Lwaki kikulu okuzzaamu abalala amaanyi?\nOMUWALA ow’emyaka 18 ayitibwa Cristina  agamba nti: “Bazadde bange tebatera kunzizzaamu maanyi, wabula batera kunnenya. Ebigambo bye baŋŋamba bimmalamu nnyo amaanyi. Baŋŋamba nti nneeyisa nga mwana muto, era nti nnina omugejjo. Mu butuufu emirundi mingi nkaaba n’okukaaba era mba saagala kwogera nabo. Mpulira nga sirina mugaso.” Ekyokulabirako ekyo kiraga nti kya kabi obutazzaamu balala maanyi!\n2 Ku luuyi olulala, kikulu nnyo okuzzaamu abalala amaanyi. Rubén agamba nti: “Okumala emyaka mingi nnali mpulira nga sirina kye ngasa. Naye lumu bwe nnali mbuulirako n’omukadde mu kibiina, yakiraba nti nnali siri musanyufu. Yampuliriza bulungi nga mmubuulira ebyandi ku mutima. Omukadde oyo yanzijukiza ebintu ebirungi bye nnali nkola. Era yanzijukiza ebigambo Yesu bye yayogera, bwe yagamba nti buli omu ku ffe wa muwendo okusinga enkazaluggya ennyingi. Ntera okufumiitiriza ku bigambo ebyo era binzizaamu nnyo amaanyi. Ebigambo omukadde oyo bye yayogera byannyamba nnyo.”—Mat. 10:31.\n3. (a) Kiki omutume Pawulo kye yayogera ku kuzzaamu abalala amaanyi? (b) Bibuuzo ki ebigenda okuddibwamu mu kitundu kino?\n3 Bayibuli ekiraga nti kikulu nnyo okuzzaamu abalala amaanyi. Omutume Pawulo yawandiikira Abakristaayo Abebbulaniya n’abagamba nti: “Ab’oluganda, mwegendereze waleme kubaawo n’omu ku mmwe afuna omutima omubi ogutalina kukkiriza olw’okuva ku Katonda omulamu; naye buli omu abuulirirenga munne buli lunaku, . . . waleme kubaawo akakanyala olw’obulimba bw’amaanyi g’ekibi.” (Beb. 3:12, 13) Bwe kiba nti waliwo ekiseera we wali oweddemu amaanyi naye ne wabaawo eyayogera ebigambo ne bikuzzaamu amaanyi, oteekwa okuba ng’otegeera bulungi obukulu bw’okuzzaamu abalala amaanyi. Kati ka tulabe eby’okuddamu mu bibuuzo bino: Lwaki kikulu okuzzaamu abalala amaanyi? Kiki kye tuyigira ku ngeri Yakuwa, Yesu, ne Pawulo gye bazzaamu abalala amaanyi? Tuyinza tutya okuzzaamu abalala amaanyi?\nFFENNA TWETAAGA OKUZZIBWAMU AMAANYI\n4. Baani abeetaaga okuzzibwamu amaanyi, era lwaki abantu bangi leero tebazzaamu balala maanyi?\n4 Ffenna, naddala abaana, twetaaga okuzzibwamu amaanyi. Omusomesa ayitibwa Timothy Evans yagamba nti: “Abaana . . . beetaaga okuzzibwamu amaanyi ng’ekimera bwe kyetaaga amazzi. Omwana bw’azzibwamu amaanyi, kimuleetera okuwulira nga wa mugaso.” Mu nnaku zino ez’enkomerero, abantu abasinga obungi beefaako bokka, okwagala kwe balina eri ab’eŋŋanda zaabwe kutono, era tebazzaamu balala maanyi. (2 Tim. 3:1-5) Abazadde abamu tebasiima baana baabwe, olw’okuba nabo bazadde baabwe tebaabasiimanga. Abakozi bangi tebasiimibwa, era ekyo kireetedde bangi okuwulira nga baweddemu amaanyi.\n5. Tuyinza tutya okuzzaamu abalala amaanyi?\n5 Tusobola okuzzaamu abalala amaanyi nga tubasiima olw’ebirungi bye baba bakoze. Era tusobola okuzzaamu abalala amaanyi nga tubategeeza engeri ennungi ze balina oba nga tubabudaabuda nga baweddemu amaanyi. (1 Bas. 5:14, obugambo obuli wansi.) Tusobola okukozesa buli kakisa ke tufuna nga tuweerereza wamu ne bakkiriza bannaffe okubazzaamu amaanyi. (Soma Omubuulizi 4:9, 10.) Ofuba okukozesa buli kakisa k’ofuna okusiima abalala n’okubategeeza nti obaagala? Nga tonnaddamu kibuuzo ekyo, kikulu okusooka okulowooza ku bigambo bino: “Ekigambo ekyogerwa mu kiseera ekituufu nga kiba kirungi!”—Nge. 15:23.\n6. Lwaki Sitaani ayagala okutumalamu amaanyi? Waayo ekyokulabirako.\n6 Sitaani Omulyolyomi ayagala okutumalamu amaanyi kubanga amanyi nti ekyo kijja kutunafuya mu by’omwoyo ne mu ngeri endala. Engero 24:10 wagamba nti: “Bw’oterebuka mu kiseera eky’okulabiramu ennaku, amaanyi go gajja kuba matono.” Sitaani yaleetera omusajja omutuukirivu Yobu ebizibu era n’amuwaayiriza ng’ayagala okumumalamu amaanyi, kyokka yalemererwa. (Yob. 2:3; 22:3; 27:5) Tusobola okuziyiza Sitaani nga tuzzaamu ab’omu maka gaffe ne bakkiriza bannaffe amaanyi. Ekyo kijja kutuleetera okuwulira emirembe n’okufuna essanyu nga tuli mu maka gaffe oba nga tuli ku Kizimbe ky’Obwakabaka.\nEBYOKULABIRAKO OKUVA MU BAYIBULI\n7, 8. (a) Byakulabirako ki okuva mu Bayibuli ebiraga nti Yakuwa akitwala nti kikulu nnyo okuzzaamu abalala amaanyi? (b) Abazadde bayinza batya okukoppa Yakuwa? (Laba ekifaananyi ku lupapula 4.)\n7 Yakuwa. Omuwandiisi wa Zabbuli yagamba nti: “Yakuwa ali kumpi n’abo abalina omutima ogumenyese; alokola abo abaweddemu amaanyi.” (Zab. 34:18, obugambo obuli wansi.) Nnabbi Yeremiya bwe yali aweddemu amaanyi, Yakuwa yamugumya. (Yer. 1:6-10) Ate lowooza ku ngeri nnabbi Danyeri eyali akaddiye gye yawuliramu Yakuwa bwe yamusindikira malayika n’amuzzaamu amaanyi. Malayika yamugamba nti: “Ggwe Danyeri, omusajja ow’omuwendo ennyo.” (Dan. 10:8, 11, 18, 19.) Naawe osobola okuzzaamu amaanyi ababuulizi, bapayoniya, ne bakkiriza banno abalala ababa baweddemu amaanyi?\n8 Wadde nga Katonda ne Yesu baali bamaze emyaka mingi nnyo nga bali wamu mu ggulu, Yesu bwe yajja ku nsi Katonda yamusiimanga era yamuzzangamu amaanyi. Emirundi ebiri, Yesu yawulira Kitaawe ng’ayogera okuva mu ggulu ng’agamba nti: “Ono ye Mwana wange omwagalwa gwe nsiima.” (Mat. 3:17; 17:5) Katonda yakiraga nti asiima Yesu olw’ebyo bye yali akola. Kiteekwa okuba nga kyazzaamu nnyo Yesu amaanyi okuwulira ebigambo ebyo ku ntandikwa y’obuweereza bwe ne ku nkomerero yaabwo. Era Yesu bwe yali mu nnaku ey’amaanyi ng’anaatera okuttibwa, Yakuwa yasindika malayika n’amuzzaamu amaanyi. (Luk. 22:43) Abazadde, mulina okukoppa Yakuwa nga muzzaamu abaana bammwe amaanyi era nga mubasiima olw’ebirungi bye bakola. Ate era musaanidde okuyamba abaana bammwe nga boolekagana n’okugezesebwa ku ssomero.\n9. Kiki kye tuyigira ku ngeri Yesu gye yayisaamu abatume be?\n9 Yesu. Yesu bwe yali agenda kutandikawo omukolo ogw’okujjukira okufa kwe, yakiraba nti abatume be baalinamu amalala. Yesu yayoleka obwetoowaze n’abanaaza ebigere, naye ne beeyongera okukaayana bokka na bokka ku ani ku bo eyali asinga obukulu. Okugatta ku ekyo, Peetero yali yeekakasa ekisukkiridde. (Luk. 22:24, 33, 34) Wadde kyali kityo, Yesu yasiima abatume be olw’okumunywererako ng’agezesebwa. Yabagamba nti bandikoze emirimu egisinga ku egyo gye yakola, era n’abakakasa nti Katonda abaagala nnyo. (Luk. 22:28; Yok. 14:12; 16:27) Naffe tusaanidde okukoppa Yesu nga tusiima abaana baffe olw’ebirungi bye bakola mu kifo ky’okukuliriza ensobi zaabwe.\n10, 11. Omutume Pawulo yakiraga atya nti yali akitwala nga kikulu okuzzaamu abalala amaanyi?\n10 Omutume Pawulo. Mu mabaluwa ge yawandiika, Pawulo yayogeranga bulungi ku Bakristaayo banne. Abamu ku bo Pawulo yali amaze ebbanga ng’akolera wamu nabo era ng’amanyi obunafu bwabwe. Wadde kyali kityo, yaboogerako bulungi. Ng’ekyokulabirako, Pawulo yagamba nti Timoseewo yali ‘mwana mwagalwa era mwesigwa mu Mukama waffe,’ era nti yali afaayo nnyo ku Bakristaayo banne. (1 Kol. 4:17; Baf. 2:19, 20) Pawulo era yayogera bulungi ku Tito. Yagamba Abakkolinso nti “[Tito] munnange era mpeereza naye ku lw’obulungi bwammwe.” (2 Kol. 8:23) Ng’ebigambo ebyo biteekwa okuba nga byasanyusa nnyo Timoseewo ne Tito!\n11 Pawulo ne Balunabba bateeka obulamu bwabwe mu kabi ne baddayo mu bifo gye baabanga bayisiddwa obubi. Ng’ekyokulabirako, baddayo mu Lusitula okuzzaamu abayigirizwa abapya amaanyi basobole okusigala nga banywevu wadde nga waaliwo okuyigganyizibwa okw’amaanyi. (Bik. 14:19-22) Bwe yali mu Efeso, Pawulo yalumbibwa ekibiina ky’abantu abakambwe. Ebikolwa 20:1, 2 wagamba nti: “Oluyoogaano bwe lwakendeera, Pawulo n’atumya abayigirizwa, era bwe yamala okubazzaamu amaanyi n’okubasiibula, n’agenda e Masedoniya. Bwe yamala okuyitaayita mu bitundu ebyo n’okuzzaamu abayigirizwa abaaliyo amaanyi ng’ababuulira ekigambo, n’atuuka mu Buyonaani.” Mu butuufu, Pawulo yakitwala nti kikulu okuzzaamu abalala amaanyi.\nOKUZZAAMU ABALALA AMAANYI LEERO\n12. Enkuŋŋaana zaffe zituyamba zitya okuzzibwamu amaanyi n’okuzzaamu abalala amaanyi?\n12 Emu ku nsonga lwaki Kitaffe ow’omu ggulu atuteereddewo enkuŋŋaana eri nti, ayagala tuzzibwemu amaanyi era tuzzeemu abalala amaanyi. (Soma Abebbulaniya 10:24, 25.) Okufaananako Abakristaayo abasooka, naffe tukuŋŋaana okuyigirizibwa n’okuzzibwamu amaanyi. (1 Kol. 14:31) Cristina, eyayogeddwako ku ntandikwa y’ekitundu kino, agamba nti: “Bwe ŋŋenda mu nkuŋŋaana, ab’oluganda bandaga okwagala era banzizaamu amaanyi. Ebiseera ebimu we ntuukira ku Kizimbe ky’Obwakabaka mba mwennyamivu. Naye baganda bange bantuukirira ne bangwa mu kifuba era baŋŋamba nti ndabika bulungi. Baŋŋamba nti banjagala nnyo era bansiima olw’engeri gye nkulaakulanyeemu mu by’omwoyo. Mu butuufu banzizaamu nnyo amaanyi!” Nga kikulu nnyo buli omu ffe okubaako ky’akola okuzzaamu bakkiriza banne amaanyi!—Bar. 1:11, 12.\n13. Lwaki n’abo abamaze ebbanga eddene nga baweereza Katonda beetaaga okuzzibwamu amaanyi?\n13 N’abo abamaze emyaka emingi nga baweereza Yakuwa beetaaga okuzzibwamu amaanyi. Lowooza ku Yoswa. Wadde nga yali amaze emyaka mingi ng’aweereza Yakuwa, Yakuwa yagamba Musa amuzzeemu amaanyi. Yagamba Musa nti: “Fuula Yoswa omukulembeze, omuzzeemu amaanyi era omugumye, kubanga y’agenda okukulemberamu abantu bano okusomoka, era y’agenda okubakulemberamu okutwala ensi eyo gy’ogenda okulaba.” (Ma. 3:27, 28) Yoswa yali anaatera okwetikka obuvunaanyizibwa obw’amaanyi obw’okuyingiza Abayisirayiri mu Nsi Ensuubize. Yali agenda kwolekagana n’okusoomooza okw’amaanyi, omwali n’okuwangulwa mu lutalo. (Yos. 7:1-9) Mu butuufu, Yoswa yali yeetaaga okuzzibwamu amaanyi! N’olwekyo, twetaaga okuzzaamu amaanyi abakadde n’abalabirizi abakyalira ebibiina, abakola ennyo okulabirira ekisibo kya Katonda. (Soma 1 Abassessalonika 5:12, 13.) Omulabirizi w’ekitundu omu yagamba nti: “Ebiseera ebimu bakkiriza bannaffe batuwandiikira amabaluwa nga batwebaza olw’okubakyalira. Amabaluwa ago tugatereka era bwe tuwulira nga tuweddemu amaanyi tugaggyayo ne tugasoma. Amabaluwa ago gatuzzaamu nnyo amaanyi.”\nBwe tusiima abaana baffe kibazzaamu amaanyi (Laba akatundu 14)\n14. Lwaki kikulu okwebaza abalala n’okubazzaamu amaanyi?\n14 Abakadde mu kibiina n’abazadde bakirabye nti okwebaza abalala n’okubazzaamu amaanyi kibakubiriza okukolera ku misingi egiri mu Bayibuli. Pawulo bwe yasiima Abakristaayo mu Kkolinso olw’okukolera ku kubuulirira kwe yabawa, kiteekwa okuba nga kyabakubiriza okweyongera okukola ekituufu. (2 Kol. 7:8-11) Ow’oluganda Andreas, alina abaana ababiri, agamba nti: “Abaana bwe bazzibwamu amaanyi, kibayamba okukula mu by’omwoyo n’okuwulira obulungi. Bw’obazzaamu amaanyi kibakubiriza okukolera ku kubuulirira kw’obawa. Wadde ng’abaana baffe bamanyi kye balina okukola, okubazzaamu amaanyi kibaleetera okuba abamalirivu okukola ekituufu.”\nENGERI GYE TUYINZA OKUZZAAMU ABALALA AMAANYI\n15. Ekimu ku bintu bye tusobola okukola okuzzaamu abalala amaanyi kye kiruwa?\n15 Siima bakkiriza banno olw’engeri gye bafubamu okuweereza Katonda n’olw’engeri ennungi ze balina. (2 Byom. 16:9; Yob. 1:8) Wadde ng’embeera yaffe eyinza okuba nga tetusobozesa kuweereza Yakuwa nga bwe twandyagadde, Yakuwa ne Yesu basiima nnyo ebyo byonna bye tukola okuwagira Obwakabaka. (Soma Lukka 21:1-4; 2 Abakkolinso 8:12.) Ng’ekyokulabirako, abamu ku bakkiriza bannaffe abakaddiye bafuba okubeerawo mu nkuŋŋaana obutayosa n’okubuulira. Tusaanidde okubasiima n’okubazzaamu amaanyi.\n16. Lwaki tusaanidde okukozesa buli kakisa ke tufuna okuzzaamu abalala amaanyi?\n16 Kozesa buli kakisa k’ofuna okuzzaamu abalala amaanyi. Bwe wabaawo akoze ekintu ekirungi, lwaki tokozesa akakisa ako n’omusiima? Lowooza ku ekyo ekyaliwo Pawulo ne Balunabba bwe baali mu Antiyokiya eky’omu Pisidiya. Abakulu b’ekkuŋŋaaniro baabagamba nti: “Ab’oluganda, bwe muba nga mulina ekigambo ekiyinza okuzzaamu abantu amaanyi, mukibabuulire.” Pawulo yakozesa akakisa ako okwogera eri abantu ku bintu ebikulu ennyo. (Bik. 13:13-16, 42-44) Bwe wabaawo ekintu kye tuyinza okwogera ne kizzaamu abalala amaanyi, tusaanidde okukyogera. Bwe tugifuula empisa yaffe okuzzaamu abalala amaanyi, naffe bajja kutuzzaamu amaanyi.—Luk. 6:38.\n17. Kiki ekifuula ebigambo bye twogera nga tusiima abalala okuba eby’amakulu?\n17 Bategeeze ensonga lwaki obasiima. Wadde ng’okugamba obugambi omuntu nti omusiima kirungi, okumubuulira ensonga lwaki omusiima kimukwatako nnyo. Ekyo kyeyoleka bulungi mu bigambo Yesu bye yagamba Abakristaayo mu Suwatira. (Soma Okubikkulirwa 2:18, 19.) Ng’ekyokulabirako, bw’oba oli muzadde, osobola okubuulira abaana bo enkulaakulana gye batuuseko mu by’omwoyo ekuleetedde okubasiima. Ate bwe tuba twogera n’omuzadde ali obwannamunigina, tusobola okumubuulira ekitusanyusa ku ngeri gy’alabiriramu abaana be, wadde ng’embeera si nnyangu. Okubuulira abalala ensonga lwaki tubasiima, kisobola okubazzaamu ennyo amaanyi.\n18, 19. Tuyinza tutya okuzzaamu abalala amaanyi?\n18 Wadde nga Yakuwa tajja kutugamba butereevu kugenda kuzzaamu balala maanyi nga bwe yagamba Musa okuzzaamu Yoswa amaanyi, kimusanyusa nnyo bw’alaba nga tuzzaamu bakkiriza bannaffe amaanyi. (Nge. 19:17; Beb. 12:12) Ng’ekyokulabirako, tuyinza okubuulira oyo aba atuwadde emboozi ya bonna engeri emboozi ye gy’etuganyuddemu oba engeri gy’etuyambyemu okutegeera ekyawandiikibwa ekimu. Mwannyinaffe omu yagamba ow’oluganda eyabakyalira n’abawa emboozi nti: “Wadde nga nnayogera naawe okumala akaseera katono, wategeera ekyandi ku mutima, n’onzizaamu amaanyi. Njagala okukutegeeza nti, engeri ey’ekisa gye wayogeramu ng’owa emboozi ne bwe wali ng’oyogera nange, yandeetera okuwulira nti ddala Yakuwa ye yali akukozesezza okunnyamba.”\n19 Buli omu ku ffe ajja kusobola okuzzaamu abalala amaanyi singa akolera ku bigambo bya Pawulo bino: “Muzziŋŋanengamu amaanyi era muzimbaganenga, nga bwe mukola.” (1 Bas. 5:11) Ffenna tujja kusobola okusanyusa Yakuwa singa buli omu ku ffe afuba okuzzaamu abalala amaanyi buli lunaku.\n^  (akatundu 1) Amannya agamu gakyusiddwa.\nOMUNAALA GW'OMUKUUMI—OGW'OKUSOMA MU KIBIINA Noovemba 2016


Bukedde Online - Maureen Nantume by'asubiddwa olw'obutakula na kitaa we\nKCCA egadde ekizimbe kya Drake Lubega ekirala\nNg'enda kwesasuza Omuzungu - Golola\nDENNIS Sekiziyivu (54) musuubuzi mukuukuutivu e Mityana era musajja eyeesobola mu by’ensimbi. Ssemaka awedde emirimu anti alina abakyala basatu, amaka asatu n’abaana 18.\nKati omusajja nga Ssekiziyivu, azaala atya omwana, omwana n’akula n’afuna ettutumu mu ggwanga n’atuuka n’okuzaala mwana munne, nga taata ( Ssekiziyivu) tamanyi nti alinayo omwana era omwana oyo ow’ettutumu ddala mwanawe?\nOba olowooza nti tekisoboka buuza Ssekiziyivu kubanga muwalawe omuyimbi Maureen Nantume, owa Eagles Production, yaakamuzuula nti muwalawe ddala wano jjuuzi mu 2010.\nMu maka ga Sekiziyivu agasangibwa ku kyalo Kibibigalaji e Mityana, nasanze mutimbiddwaamu ebifaananyi bya Nantume ng’ali ne baganda be.\nSekiziyivu bw’omubuuza ku bya famire ye, akunyumiza n’essanyu bakyala be abasatu n’abaana 18.\nAgamba nti “ Nzaalibwa ku kyalo Bukanaga mu ggombolola y’e Busimbi mu disitulikiti y’e Mityana. Bazadde bange be bagenzi Henry Kiggundu ne Tereza Nakanwagi.\nKitange okuweerera yali takutwala nga nsonga, era mmange ye yalwananga okulaba ng’atunoonyeza fiizi ze yaggyanga mu kuyiisa omwenge. Bwe natuuka mu P.6, ssente ne ziggwaawo era okusoma kwange we kwakoma.\nOlwokuba ewaffe kumpi n’ennyanja Wamala, natandika okwenyigira mu buvubi nga bwe nsala n’emiti. Bwe nalaba ssente ziwezeewo kwe kutandika okusuubula ebyennyanja nga bwe mbitunda mu Mityana.\nMu 1987 natandika edduuka mu Mityana kwe nagatta emmotoka ekola sipensulo anti atega ogumu taliira.\nMu kiseera ekyo mu myaka gya 1990, nali musambi wa mupiira kafulu mu tiimu ya Mityana Express, era kino kyampa nnyo ettutumu mu bantu.\nMuganda wa Nantume eyayanjula\nKati ntunda dduuka lya birime kuno kwe ngattiriza n’okulima.\nEkisinze okunnyamba kwe kuba nga amazima ge nkulembeza mu mulimu gwange. Ebiseera ebimu abantu bampa ebyamaguzi byabwe ne sibasasula oluvannyuma ne banona ssente zaabwe.\nEkirala obugumiikiriza kikulu, kuba okutuuka wano we tuli tukoledde emyaka egiwera 30. Abavubuka mbakubiriza obutanyooma mirimu, kuba tomanya Mukama ayinza okuba mwe yakutegekera okukuyisiza.\n‘Abaana bange amala okusoma y’ayanjula’\n“Nnina abakyala basatu abatongole n’abaana 18, era bakyala bange bonna bannyanjula mu bakadde baabwe.\nBato ba Maureen Nantume nga bali ku mukolo gw’okwanjula.\nMukyala mukulu ye Rose Sekiziyivu abeera e Bukanaga, Rebecca Sekiziyivu abeera ku kyalo Kibibigalaji ne Agnes Nakayiza ow’oku kyalo Kigoogwa.\nNnina okwenyumiriza mu baana bange, kuba mbaweeredde bonna era nga mu kiseera kino abakulu abana baafuna diguli, abasatu balinze kutikkirwa, ababiri bakyali ku yunivasite ate ng’abalala basatu bagenda Makerere omwaka guno.\nOkuva kitange bwe yagaana okumpeerera, nasalawo okuweerera abaana okukitwala nga kikulu, kuba nakizuula dda nti obutasoma buluma okuze. Mukama akyannyambye kuba mu baana bange tewali agaanyi kusoma era ng’asembayo obuto wa myaka ebiri.\nEkirala abaana bange bonna Katonda annyambye amala okusoma y’ayanjula kuba bw’aba agenda ku yunivasite mmukuutira okufuna omusajja, okusinga okumala ne batandika okutawaanya bak’abandi, oba okukulira awaka nga kinneetaagisa kubanoonyeza ababawasa.\nMu maka gange abaana bonna mbakuzizza nga bali omuntu omu. Nakisalawo nti emikolo gyonna egikolebwa tugiteeka mu maka gamu g’e Bukanaga, kuba ge maka amakulu era nga njagala nnyo gibeere ku kyalo kwe nzaalwa nabo banyumirwe.\nSejjusa kuwasa bakyala bangi kuba bakuzizza bulungi abaana yadde buli omu namuzimbira amaka agage, yonna bamanya nti waabwe era beetaaya.\nOkusoomozebwa Maureen Nantume kw’alina ku kika ekiggya:\nNantume azze nga mukazi mukulu alina n’omwana alina obuzibu bw’okukyusa erinnya, anti erya Nantume lya Mbogo, era Ssekiziyivu yakkirizza nga bwe yamutuuma erinnya eddala ery’Enkima kyokka nga tayagala kulyogera.\nBaganda ba Nantume bayivu ba diguli, alina okusoomoozebwa okulaba nga ye eyakoma mu S.3, afuna engeri gy’abagyamu.\nAlina omukisa nti ekika ky’azzeemu, kya bantu bafunyi era nga naye tali bubi mu byenfuna, wabula engeri y’okweyabiza abantu b’olabye obukulu nga baganda bo si kyangu.\nMaureen Nantume n’abamu ku bato be.\nBaganda ba Nantume abatakyasoma, bonna baafumbirwa era ne banjula, kino kitegeeza nti Nantume alina ebbanja ly’okulaga omusajja mu bazadde be. Nantume gye buvuddeko yategeeza Bukedde nga bw’atali mufumbo era tanoonya era ng’ekiseera kye eky’okufuna omusajja bwe kiriba kituuse alimubalaga.\nEngeri Nantume gye yazuulamu kitaawe\nNantume ne kitaawe bombi tebaagala kwogera ku ngeri gye baazuulaganamu nti taata na mwana. Abamu ku bantu abali ku lusegere lwa famire bantegeezezza nti Sekiziyivu yatuuka n’okusasula Nantume agende ayimbe ku mukolo gwa muwalawe omu eyali ayanjula nga tategedde nti gw’asasudde okuyimba muwalawe! Bagamba nti omukolo guno gwabayamba kuzuulagana kyokka lwatandika ng’olugambo ng’abantu bagamba nti omugole afaanana omuyimbi (Nantume).\nWano mwannyina wa Sekiziyivu, ssenga wa Nantume ensonga yasalawo okuziyimiriramu ng’ayagala omwana adde ku kika.\nKigambibwa nti Sekiziyivu yasooka kugaana era okumukkirizisa baamala kugenda ku musaayi ne gukakasa nti ddala Nantume muwalawe.\nMaureen Nantume ne muwala we.\nNantume ne kitaawe Sekiziyivu okugaana okwogera ku nsonga eno kireka ebibuuzo bino wammanga nga tebiddiddwamu.\nNantume okulwawo okuzuula kitaawe musango gw’ani?\nNsonga ki ddala eyagaana nnyina wa Nantume, Regina Nakitende okwogera kitaawe wa Nantume, bazadde be n’abooluganda ne bamubuuza kyokka n’agaanira ddala okwogera ku musajja Munnamityana ow’erinnya bw’ati?\nKyajja kitya Sekiziyivu okupangisa Nantume amuyimbire ku mukolo ewuwe, mu bayimbi bonna abali mu ggwanga abayimba ku mbaga? Kaali kakodyo ke okusembeza omwana gwe yali yagaana edda mu famire?\nSekiziyivu kiki ekyamugaana okulondoola omusaayi gwe, omwana n’atuuka okukula n’azaala mwana munne nga tamumanyi nti wuwe?\nNantume ne kitaawe Sekiziyivu okugaana okwogera ku ngeri gye baasisinkanamu, kiki kye bakweka?\nKiki ekyanyiiza nnyina wa Nantume n’atuuka okufa nga tayogedde musajja gwe yazaalamu mwana era nga Nantume bw’anyumya buli jjajjaawe lwe yabuuzanga nnyina ebikwata ku kitaawe (owa Nantume) nga nnyina anyiiga? Omuzadde ddala kiki ekiyinza okumutuusa ku kino?\nGgwe omusomi olowooza otya? Wandiika ekigambo FAMIRE olekewo akabanga ozzeeko ekirowoozo kyo okiweereze ku 8338.\nMaureen Nantume by’a subiddwa olw’obutakula na kitaa we\nEyatta abaana ba muliranwa we afudde\nWuuno Asipolo eyatta abaana ba muliranwa we e Buddu!


UCU ne KIU balwana kuva mu kibinja kya University...\nMmotoka y’abagole egudde mu mugga abantu...\nJoseph Muyimba, omutuuze w’e Bulenga, poliisi erudde ng’emunoonya oluvannyuma lw’abamu ku bawala be yabba okumulonkoma ku poliisi.\nAmyuka omwogezi wa poliisi mu ggwanga, Polly Namaye yagambye nti Muyimba abadde agenda mu bbaala n’ebifo e Kololo n’akwana abawala oluvannyuma n’abateeka mu mmotoka ye ng’abalimbye nti abatwala wuwe okwesanyusaamu kyokka n’abeefuulira n’ababba.\n“Twafuna okwemulugunya okuva mu bawala ab’enjawulo nga bwe waliwo omusajja abakwanira mu bbaala oluvannyuma n’ababba era abaserikale baffe ne batandika omuyiggo okutuusa lwe bamukutte nga kati ali mu kunoonyerezebwako.” Namaye bwe yagambye.\nYagambye nti okukwata Muyimba kyaddiridde omu ku bawala be yabba okumulaba mu bbaala emu e Kololo n’addukira ku poliisi y’e Kololo ku kisaawe n’atemya ku baserikale abaagenze ne bamukwata n’emmotoka mw’abadde atambulira nnamba UBD 202U.\nNamaye yagambye nti abamu ku bawala abadde ababbira mu loogi gy’abatwala ate abamu n’ababbira mu Mabira oluvannyuma lw’okubalimba nti abatwala Jinja wabula bwe batuuka mu lugendo n’abeefuulira nga n’abamu abaleka bali bwereere kuba engoye zaabwe azitwala. Emisango egisinga abawala baagiggulawo ku poliisi e Mukono.\nMu kwaza emmotoka ye, abaserikale baasanzeemu ebintu eby’enjawulo ng’ebisinga bya bakazi omuli ensawo, engato, lipstick, gaalubindi n’essimu 4 wabula nga teziriimu kkaadi. Muyimba yatwaliddwa ku poliisi y’e Mukono ng’avunaanibwa ku ffayiro SD 64/27/01/2020.


Bukedde Online - Eddagala lya 'herbal’ linannyamba okumponya kookolo wa nnabaana?\nEddagala lya 'herbal’ linannyamba okumponya kookolo wa nnabaana?\nNDUDDE nga Nnumizibwa mu ndira era nga nkozesa eddagala ly’ekinnansi (herbal) naye sifuna njawulo. Kati nagenze mu ddwaaliro ne baηηamba nti nina kookolo wa nnabaana. Senga nkoze ntya, ‘herbal’ ayinza okunnyamba oba nsigale mu ddwaaliro ezzungu?\nMunnange ng’olabye! Ennaku zino endwadde nnyingi zikona oba zikula naye ng’abantu tebafunye bujjanjabi butuufu.\nKati omuntu agenda okumanya ekituufu ng’obulwadde bukuze nnyo. Kookolo wa nnabaana ssinga azuuliddwa nga yaakatandika bakujjanjaba n’owona. Ate ekibi nti oyinza okuba nga bakujjanjaba nga tolabawo njawulo naye ate n’oyongera kugenda ew’omusawo oyo atakuwonya.\nAte basawo bano ebiseera ebisinga babaggyako ssente nnyingi okusinga kw’ezo z’owaayo ng’ogenze ew’omusawo omutuufu.\nN’ekirala, abasawo bakubiriza abakyala okwekebezanga kookolo wa nnabaana oba ow’omumwa gwa nnabaana. Era nga bwekiri mu basajja nti balina okukebera ‘prostrate cancer’. Kati mwana wange amagezi ge nkuwa gumira w’oli kati mu ddwaaliro ezzungu.\nKimanyiddwa nti wano mu Uganda teri ddagala lisobola kuggyawo oba okuwonya kookolo.\nOlina okugenda mu ddwaaliro ezzungu ne bakuyamba ate bw’abeera tannakula nnyo osobola okuwona nga bakuteese ku ddagala.\nNewankubadde abantu baagala nnyo ‘herbal’ naye alina by’atasobola kukola. Ate era mu ‘herbal’ mulimu abafere. Mu ddwaaliro eddene bakubuulira ekituufu.


Username\tPassword:\tRemember me\tForgot your password?\tForgot your username?\tAbabakaMeeting Greeting & News ReportsOmuko Ogusooka / Frontpage NewsSENGA WA BUKEDDE KUMUSANGO GWOKULWAZA ABAANA SLIM(1 viewing) (1) Guest\tReply Topic\tNew Topic\tPage:1...456789\tTOPIC: SENGA WA BUKEDDE KUMUSANGO GWOKULWAZA ABAANA SLIM\nRe:SENGA WA BUKEDDE KUMUSANGO GWOKULWAZA ABAANA SLIM\t7 years, 5 months ago\t#5157\tMulongo\tOFFLINE\nKarma: 5 Oluyimba lw’eggwanga lusseemu ebisoko Monday, 11 May 2009 MULIYO mutya baana bange? Mwebale kweraga mukwano. Njagala kwogera ku nsonga etambuza emirimu gy’omu kitanda. Ensonga eno y’eyoluyimba lw’eggwanga. Mmanyi bawalaba bange bangi musuuliridde oluyimba luno nga mulowooza hti terukyalina makulu. Ate n’abagezaako okulutwala mu maaso mukikola kutuusa mukolo.\nEkivuddemu be batabani bange okubategeeza nga ‘sisiri’ bwe baamukoowa. Ggwe ssebo oyinza otya okuyimba oluyimba lwe lumu n’omalako omwaka n’okwata omulala?\nEkituufu kiri nti oluyimba luno luteekeddwa okukyuka okusinziira ku ngeri naawe gy’onyumirwamu kye muba mukola.\nOkugeza munno mugambeko nti ‘ATM card’ gy’alina yagiggya mu Girimaani era gye baamusomeseza okugikozesa,era n’esiigibwako ggaamu agisobozesa okusikayo obuswandi.\nKyusakyusaako mu lulimi oluyimbeko mu Lutooro, Olusoga oba Olunyarwanda. Kino tekikwetaagisa kusooka kuyiga lulimi lwonna, wabula osobola okuyigamu ebigambo by’omukwano.\nBw’aba akutuuse awakuwoomedde, tomulyazaamaanya mutegeeze akimanye. Amannya nago makulu, tomuyita Ssekatawa, waakiri musaleko omuyite.. Sseeka, ddiya, ddadi n’ebirala.\tReply\tQuote\tRe:SENGA WA BUKEDDE KUMUSANGO GWOKULWAZA ABAANA SLIM\t7 years, 5 months ago\t#5166\tEfulansi\tOFFLINE\nPlatinum Boarder\tToday is a gift, also called present\tPosts: 388\nKarma: 4 Muwemule sni nga bwemwagala museveni asasula, mujoge mutte abana ba banamwe nebigambo byamwe nga mulisa abaana nabazade abamwe. buli mbwa nolunaku lwaayo.\tHearts are often broken, when words are not spoken\tReply\tQuote\tRe:SENGA WA BUKEDDE KUMUSANGO GWOKULWAZA ABAANA SLIM\t7 years, 5 months ago\t#5195\tMusajjalumbwa\tOFFLINE\nKarma: 9 Oba kyebava tebalina slim mungi nga mmwe gwemusize mu baana?\nTebanyumya ku bya kwegatta Wednesday, 13 May 2009 BULI nsi tebulamu byewuunyisa. Mu Girimaani abantu okuwulira omuntu ayogera ku kaboozi bamwewuunya kubanga tebaagala kukiwulira.\nBino byazuuliddwa mu kunoonyereza okwakoleddwa ab’ettendekero lya Allensbach ne bakizuula nti abantu 64 ku 100 tebaagalira ddala kwogera ku kwegatta. Emboozi za bannansi zisinga kwetooloolera ku kugeya oba kwogera ku miwendo gy’ebintu bya bulijjo. Waakiri boogera ku kufa oba okulwala naye nga tebanyumizza ku kwegatta.\tAttachments:\t(0KB)\t(0KB)\tEMPOLOGOMA EKUTUDDE OMUTEGO GW\_'OMUYIZZI\tReply\tQuote\tRe:SENGA WA BUKEDDE KUMUSANGO GWOKULWAZA ABAANA SLIM\t7 years, 5 months ago\t#5205\tKalibattanya\tOFFLINE\nKarma: 5 Waliwo abantu abategeevu abanyumya emboozi bwezityo mu bantu? Abaganda benyini tebakikola, mu families ezimu, nga ewaffe, wadde aboluganda. Kirina kuba kya nsonga nyo, ate mukyogera nekiggwa. Ezo mboozi za ba mikwano abali mu myaka egimu, ate nga bakulu. Ssi ba tiini.\tLove Conquers All\tReply\tQuote\tRe:SENGA WA BUKEDDE KUMUSANGO GWOKULWAZA ABAANA SLIM\t7 years, 5 months ago\t#5323\tMusajjalumbwa\tOFFLINE\nKarma: 9 Siriimu yeyongedde Written by Robert Mutebi Bukedde Wednesday, 20 May 2009 AKULIRA eddwaaliro eribudaabuda abalina akawuka ka siriimu e Nsambya, Dr. Maria Nannyonga agambye nti keeyongedde okusajjalaatira mu baana abazaalibwa nako wamu n’abavubuka. Bino Dr. Nannyonga nga y’akulira Nsambya Home Care Unit (NHCU), yabyogeredde ku mukolo omubaka mu Palamenti, Husssein Kyanjo kwe yaweereddeyo obugaali bu maanyi ga kifuba butaano okuyamba abaddukanya eddwaaliro lino mu by’entambula wiiki ewedde.\tEMPOLOGOMA EKUTUDDE OMUTEGO GW\_'OMUYIZZI\tReply\tQuote\tRe:SENGA WA BUKEDDE KUMUSANGO GWOKULWAZA ABAANA SLIM\t7 years, 5 months ago\t#5329\tKulabako\tOFFLINE\nKarma: 5 Kino kyebayita okwewuguusa kwenyini nga abeyita basenga bagabula abaana obukaba ekyemisana nekyeggulo ate nebekangabiriza nti abaana balwaala . Bino byebintu ebimulopera ddala nti omukazi oyo siMuganda gwaate mubantu abategeevu wa gyolaba nga bawemula empemula eyo okuva nga 1 jan okutuusa dec nga weddeko , lwaaki tebasooka nebebuuza amawulire ga Baganda gonna gebajjawo oba galimu obuseegu butyo olwo olulimi oluwemula Abaganda baali bamanyi nt weruli kyebaava baluwa omukolo, oli awulira nti akamwa ke kamuzimbye obuwemu gya genda neyemala eggoga .\nSo si kwerowooza nti ye yabimanyi ennyo era yateekwa okubisomesa abaana babanne olwempaka oyo omukazi wewuunye nti mu mawulire amalala tabiwandikayo bo abalala tebalina baana bandyagadde kugwenyuka okujja mu Buganda okutuletera sitaani , wano mpulira bagoba bantu ku byaalombu olwobuwemu ye munaffe ono wa gyasula oba museveni yamufunira awo kusula namusaako nabasirikale ndowooza tujje tubuzeeko ku Ameria Kyambadde abuuze kubbawe M7 story ki eri wakati womukazi ono ne M7gwasasula okuwandiika mu mawulire ge aga bukedde\tAttachments:\t(0KB)\t(0KB)\tLast Edit: 7 years, 5 months ago by Kulabako.\tReply\tQuote\tReply Topic\tNew Topic\tPage:1...456789\tAbabakaMeeting Greeting & News ReportsOmuko Ogusooka / Frontpage News\nBoard CategoriesMeeting Greeting & News Reports... Okweyanjula / Introduction... Agafa e Mengo / News from Mengo... Bazzukulu Ba Buganda Intl /Kingdom Grassroots... Omuko Ogusooka / Frontpage News... Omw Africa / The African... American /Carribbean /European Etc... Africans... Baliranwa / NeighboursAbabaka Discussions for Unity and Peace... Masangaanzira / Crossroads... Okwekutula N ebyettaka / Land and secession... Ggwanga Mujje / Come Nation... Ebyobulamu n Ebyenjigiriza / Health and Education... Emirimu n Ebyenfuna / Employment and Busy-ness... Emboozi Ezenjawulo / General Discussions... Ebyokumawanga / Diaspora Data... Olulimi Oluganda / Luganda Language... Ebyeddiini / ReligionCulture, Edutainment and Pure Fun... Enfumba y’ Abaganda / Baganda Cuisine... Ebyemizannyo / Sports... Ebitabo / Books... Ekibanyi ky’Ababaka / Ababaka Magazine... Ennyimba n Emizannyo / Music, theater and movies... Obuzannyo/ Games... Mutaayi / Best Buddy... Kasaaga Musaazi / Jokers Jottings... Emmunyenye za Ababaka / Ababaka stars... Munyenye za Africa / African stars... Rediyo ya Baganda / Baganda Radio... Wenyirize / BeautyAbabaka Website, Noticeboard and Off-Topic... Ekibanyi Kyensi Yonna/ The World Magazine... Okulanga / Announcements... Kintabuli / Salmagundi... Forum Titles & Rules... Wakitimba Ono / This Website\tPowered by Kunena\tTime to create page: 0.42 seconds


Okugabana kwatandise ku makya g'Olwokutaano era kwakuliddwa Dennis Ssewankambo eyabadde avunaanyizibwa ku sitoowa omwaterekeddwa ebintu ng'ali wamu ne bataata, bamaama ne ba Ssenga ba Rema obwedda abasalawo ku buli muntu ky'alina okuweebwa okusinziira ku buzito bwe.\nEbyagabiddwa mwabaddemu, omuceere, sukaali, omunnyo, enkoko, amatooke, embuzi, ennyama, sabbuuni, sooda n'ebirala.\nMu kugabana ebintu, embeera yabadde ya keetalo nga buli omu alina ensonda w'akungaanyiza ebibye era oluvannyuma abamu baalabiddwaako nga babisomba babipakira mu mmotoka zaabwe ate abalala baawalirizidddwa okupangisa boodabooda kwe baatudde n'ebintu byabwe bye baagabanye.\nAbakyala nga bakung'aanya ebintu bye baabawadde.\nAbalala abaabaddewo ng'omukolo ogw'okugaba ebintu gukolebwa ye Hajji Isa Musoke eyabadde ssentebe w'olukiiko oluteesiteesi ng'ono oluvannyuma yeegattiddwaako maneja wa Rema Geoffrey Kayemba.\nAba famire bwe baamaze okufuna bonna, abaabadde bagaba baagabiddeko ne ku bamu ku baliraanwa era n'aba boodabooda ku siteegi eriraanyeewo ne babawa.\nKayemba yeebazizza abantu bonna abeetabye ku mukolo guno naddala Nnaabagereka eyagambye nti omukolo gwatambudde bulungi nga bwe baabadde basuubira kyokka n'asaba abantu okubasonyiwa kw'ebyo ebitaatambudde bulungi.\nAbatuuze b'e Nabbingo naddala abavuzi ba boodabooda na kati omukolo gwa Rema ne Hamza bakyagunyumyako olw'ebintu bye baagufunyemu okwabadde ssente enkalu, emigaati, amata ne sukaali ebyabaweereddwa.\nKyokka waliwo abatuuze abaasigadde bakukkuluma olw'obutayitibwa ku mukolo.


Bukedde Online - Ssentebe bamuggyemu obwesigwa ne bamuggyako sitamp y'ekyalo\nEyatulugunyizza omwana okwagala okumutta...\nABADDE Ssentebe w’ekyalo kye Nagangabo mu ggombolola y’e Kyazanga mu Disitulikiti ey’e Lwengo Abuduh Bakunda amaamuddwa kuntebe lwa kukozesa bubi sitaampu y’ekyalo.\nAbatuuze bayise sentebe w’eggombolola eno Musa Bahati Kayondo\nabataase ku Ssentebe abafuukidde ekizibu,wakiri balonde sentebe omuggya sikuba nga batwalira amateeka mungalo.\nBano bamulumirizza okukozesa obubi sitampu y’ekyalo nga yekobaana n’abagagga n’atunda ebibanja bya bannamwandu,bamulekwa ssaako n’abakadde ekivuddeko abantu okwazirana nga tebakyalina webasula.\nBagaseeko nti Bakunda akoze kyamanyi okwezibikanga enkulaakulana eba abaleteddwa mu kitundu ng’ono ategeezako balugandalwe lw’oka nga n’omwaka oguwedde baalumbibwa kibuyaga eyasuula amayumba gaabwe n’ebirime ng’obuyambi obwava ku disitulikiti yabwezibika.\nMungeri y’emu bamwatulidde nga bwe bamukooye abaviire kuntebe era obubisi n’obukopi byabadde abavuma atandike okubivuma Famire ye.\nABUDUH BAKUNDA AYOGEDDE\nOno afugidde emyaka 31 bukya Pulezidenti Museveni agenda kuntebe.\nBakunda ebigambo by’abatuuze agiyise nsaalwa olw’okuba balaba ng’afuna akasiimo okuva ewa Pulezidenti akabaweebwa buli mwaka.\n“Basajja mmwe ne bakazi mmwe temugenda kufuna sentebe alinga nze kuba ndeese enkulaakulana mu kitundu omuli okulimisa enguudo,okunnyikiza enkola ya bulungibwansi,okugogola enzizi n’okubasakira mu bakulu naye basiima ogenze” Sentebe Bakunda ng’ayogera.\nOno bamukubye olube nti tukukooye,nakalambira nti bwe kuba kulonda sentebe omuggya erinnya lyange ntitadeyo mulabe bwesiwangule.Sentebe Kayondo eyayitiddwa okulondesa sentebe omuggya yasoose kusomesa batuuze ne bakaanya bakube akalulu k’okumugongo.\nKukifo kya Sentebe abatuuze baawaddeyo amannya asatu okuli Juma Byalugaba,Fred Boogere ne Abuduh Bakunda abadeko.\nAbuduh Bakunda yafunye obululu busatu nga bwamuwereddwa batabanibe nawangulwa Juma Byalugaba n’obululu 39 ate Fred Boogera nafuna obululu 18.\nBakunda agenze yewera nga bwagenda okubaloopa ewa Pulezidenti\nMuseveni okumuyita emabega ne balonda ng’okulonda tekunaba\nWabula sentebe Kayondo asabye sentebe omuggya Byalugaba\nn’akakiiko ke okujjumbira enteekateeka za Gavumenti n’okuwa sitaampu ekitiibwa


Bukedde Online - Nabilah acoomedde Besigye: 'Takyalina waaka, ekintu akiteere Bobi Wine'\nApangisizza abazigu ne balumba jjajja w'omukazi eyamukyaye n'amukuba ennyondo ku mutwe ne bamutta!\nEnsonga lwaki Nambooze yakaabidde ku Polii...\nOMUBAKA wa Kampala, Nabilah Nagayi Ssempala, (FDC) acoomedde Col. Dr. Kiiza Besigye nti takyalina kinene ky’ayongera ku ludda luvuganya n’amusaba ‘’ekintu’’ akiteere omubaka Robert Kyagulanyi amanyiddwa nga ‘Bobi Wine.’ ‘’Kye kiseera Besigye ekintu akirekere abalala. Besigye yazimbibwa Haji Nasser Ssebaggala mu 2001 ng’oluyimba oluliwo lwa ‘Haji alagidde’. Lwaki Besigye ye talowooza ku kuzimba abalala?. Kye kiseera atandike okuzimba Bobi Wine,’’ bwe yagambye.\nNabilah ng'awanda omuliro\nOMUBAKA wa Kampala, Nabilah Nagayi Ssempala, (FDC) acoomedde Col. Dr. Kiiza Besigye nti takyalina kinene ky’ayongera ku ludda luvuganya n’amusaba ‘’ekintu’’ akiteere omubaka Robert Kyagulanyi amanyiddwa nga ‘Bobi Wine.’\nNabilah agamba nti Col. Besigye kati omupiira azannya gwa kifiriza kuba yeesimbawo tayitamu ate ng’ekintu takita. N’ayongera nti singa tabadde mu byabufuzi ng’azannya mupiira gwa bigere yandiwereddwa ‘yelo kaadi’ olw’okwonoona obudde (bwa Bannayuganda) ng’avuganya (ku bwa Pulezidenti ) nga bwagwa okuva mu 2001.\n‘’Kye kiseera Besigye ekintu akirekere abalala. Besigye yazimbibwa Haji Nasser Ssebaggala mu 2001 ng’oluyimba oluliwo lwa ‘Haji alagidde’. Lwaki Besigye ye talowooza ku kuzimba abalala?. Kye kiseera atandike okuzimba Bobi Wine,’’ bwe yagambye.\nYabadde mu mboozi eyakafuno n’omusasi ono mu Kampala. N’agamba nti ye akyali wa FDC era talina mpalana yonna ku Besigye naye ekimumunyisizza butayagala kuva ku lujjuliro nga kati enjawulo ntono ne munne Pulezidenti Museveni gw’acoomera obutava mu ntebe.\n‘’ Tetwagala kifo kya kuvuganya ku bwa Pulezidenti kufuuka kya lubeerera . Mu Amerika bwe bakuwa tikiti okwesimba ku bwa Pulezidenti n’ogwa omulundi gumu gwokka tebakukiriza kuddamu’’ Nabilah bwe yayongedde.\nYagambye Besigye alabire ku Dr. Kawanga Ssemogerere eyava ku bwa Pulezidenti bwa DP nga takyayogera kintu kyonn. Ne yebuuza lwaki Besigye eyava ku bwa Pulezidenti bwa FDC ate akyagenda maaso n’okuyita enkung’ana z’amawulire n’okwogera ku lw’ekibiina kino.\nYagambye nti akimanyi Besigye talina nsonyi ne bwe bamuwabula ayinza okulemerako n’akomawo mu 2021 n’agamba nti ky’ekiseera Bannayuganda okusitukiramu basibire ‘bannansiko bonna (abaggya ne gavumenti mu 1986) ekikokookolo babamme obululu.\nYagambye nti Besigye FDC agifudde nga kkampuni ye nga taganya bantu balala kuvaayo okuggyako nga bali mu nkwawa ze. Kwe kumujjukiza abantu abanene abazze bamuvaako ng’omubaka Beatrice Anywar (Kitgum) amanyiddwa nga ‘Maama Mabira, Beti Kamya kati minisita n’abantu abalala olw’enkola ye etali nnung’amu.\nYagambye nti wadde wa FDC naye yerowooleza kuba tewali muntu yamuyita kuva waka kujja kwesimbawo. N’ayongera nti enfunda z’azze yesimbawo Col. Besigye abadde akiriza abantu okumwesimbako.\nGye buvuddeko omumyuka wa Ssabawandiisi wa FDC Harold Kaija yasuubizza ng’akakiiko k’ekibiina akakwasisa empisa bwe kagenda okutuula katunule mu nsonga za bammemba abatandise okuwaguka ku ndowooza z’ekibiina ne bakola ebyabwe nga ne Nabilah yamukonyeeko.Kyokka Nabilah yagambye Bukedde nti byayogera tebikontana na Konsityusoni ya FDC era tewali tteeka ly’aba amenye bw’anenya ku Besigye.\nNabilah Nagayi Ssempala\nAbasawo balaze akabi akali mu kwemwa n'omalako: 'kirwaza ebitundu by'ekyama'\nAbakazi bataamye! Bakeera kweyoteza mu mbugo


Gavana w’e Nairobi ayiwaayiwa ssente bamusibye...\nAbalamuzi bataano abakulembeddwamu Kenneth Kakuru bagambye nti Besigye bwaba yagaana okukkiriza ebyava mu kkooti ey’okuntiko mu 2016 nti Museveni yawangula akalulu kitegeeza nti yayisaamu kkooti amaaso era kati abalamuzi basobola kumuwuliriza singa abeera alopeddwa sossi ye okuloopa.\nBagambye nti Besigye azze akyogera lunye nti Museveni entebe y’obwapulezidenti agirimu mu bumenyi bwamateeka ekitegeeza nti kkooti n’abalamuzi Museveni b'azze alonda nabo bye bakola tebiri mu mateeka nga mu mbeera eno Besigye tasobola kujja eri abalamuzi abakola ebitali mu mateeka n'abasaba okuwulira omusango gwe.\nBagaseeko nti Besigye alina kuvunaana gavumenti gyakiririzaamu nti eriwo mu butuufu era mu mateeka naye engeri gyeyerayiza nalonda kabineti ye n’olukiiko olukulu kitegeeza nti gavumenti eriko kati tagikkiririzaamu era tasobola kugivunaana kubaako nsobi yonna gyekola.\nAbalamuzi banyonyodde nti okugenda mu maaso n’okuwulira omusango gwa Besigye ng’ate byebakola kuye tebiri mu mateeka kubanga balondebwa pulezidenti atali mu mateeka byonna byebaba basazeewo kubeera kumala budde eri ye era wano webasinzidde okugoba omusango gwe.\nBesigye yaloopa omusango guno mu 2011 nga ayagala obutudu 65 ne 66 poliisi bweyeyambisanga okumukwata n’okumuggulako emisango bweyali mu kwekalakaasa kwa walk to work buszibwemu kubanga bukontana n’eddembe ly’okutambula ekyere n’okukola byoba oyagala.


Bukedde Online - Lukwago akubye ebituli mu bbaasi za ‘Tondeka’\nEyaloopa Sematimba amwewuunyizza okutuula...\n‘Mubunyise yintaneeti mu ggwanga’\nLOODI Mmeeya Erias Lukwago akubye ebituli mu nteekateeka y’okuleeta bbaasi za ‘Tondeka’ n’ategeeza nti waliwo abanene abaziri emabega abaagala okunyagirako ssente z’omuwi w’omusolo.\nYasinzidde mu kakiiko ka Palamenti akakola ku by’obusuubuzi akakubirizibwa Robert Kasule Sebunya (Nansana munisipaali) akabuuliriza ku nteekateeka z’okuleeta bbaasi mu bitundu bya Kampala n’emiriraano.\nLukwago yawadde ensonga munaana kw’asinziira okuwakanya ebya bbaasi naddala ey’obutamanya bannannyini kkampuni ba bbaasi zino.\n1 Yagambye nti wadde yawandiikira ekitongole ekiwandiisa amakampuni ng’abuuza bannyini yo, tebamuddangamu.\n2 Lukwago yagambye nti bannannyini baazo banene mu Gavumenti abeerimbise mu kkampuni eno okusobola okunyagirako ssente z’omuwi w’omusolo. Yayongeddeko nti yakiteegerako nti kkampuni yeetaaga bbiriyoni 600 ezigenda okwewolebwa Gavumenti okuva mu bbanka ya Exim e Buyindi.\n3 Lukwago yeewuunyizza lwaki pulojekiti ya bbaasi tebagikwasa KCCA evunaanyizibwa ku kuddukanya ekibuga okusinga okwesiga abantu ssekinnoomu.\n4 Loodi mmeeya yagambye nti kkampuni eno terina nteekateeka erambuluddwa ku ngeri gy’egenda okukolaganamu n’ekitongole kya KCCA ne Gavumenti ya wakati.\n5 Embeera y’enguudo embi eziri mu mu kibuga tesobozesa bbaasi zino kutambuliramu. Ku kkiromita 21,000 ez’enguudo eziri mu kibuga, kuliko 608 zokka ezikubiddwa kkolaasi. Ezisigadde zijjudde ebinnya ebitasobozesa bbaasi ennyimbi okutambuliramu obulungi.\n6 Lukwago yeebuzizza ekigenda okukolebwa ku kkampuni za bbaasi ezisangiddwa mu kibuga nga Pioneer Easy Bus ne Awakula Ennume ze yagambye nti zirina ebifo we zisimba.\n7 Lukwago yagambye nti KCCA ebadde n’enteekateeka nnene ey’okutereeza ebyentambula mu kibuga era bbanka y’ensi yonna egiteekamu ssente. Yeebuuza bbaasi ezireetebwa oba nga teziikozese nteekateeka ebaddewo enaatera okwanjulwa ekiseera kyonna kuba nayo erimu bbaasi.\n8 Gavumenti olw’okuba tefuddeeyo kuyigira ku kkampuni ya Pioneer eyagwa, ensobi ze zimu ze bazzeemu era Lukwago yalabudde nti nayo ejja kugwa, kyokka ekibi ng’emaze okukozesa ssente y’omuwi w’omusolo.\nLoodi Mmeeya yasabye Palamenti obutayisa ssente zonna za kwewola okuyamba kkampuni ya Tondeka kuba talabanga ku musigansimbi ajja mu ggwanga nga talinaamu ssente.


Bukedde Online - Gwe nnafuna okuwona obuwuulu yanfuula bbanka\nAmuriat alumbye Museveni okweggyako Kayihu...\nBy Musasi waffe\nBW'OSANGA omuvubuka ng'alemedde mu buwuulu tomunenya. Abakazi abamu tebaafuna kubuulirirwa era tebamanyi ngeri gye balina kweyisaamu nga bafumbiddwa.\nNze Abasi Kigongo 25, mbeera mu Ssebina zooni mu muluka gwa Makerere III e Kawempe. Nawuliranga abantu bagamba nti okufuna omukazi omutuufu guba mukisa ng'era Katonda y'aba amukusiimidde, naye nze gwe yampa yantamya obufumbo ne ntuuka n'okutya abakazi.\nObulamu bwange obusinga mbadde muwuulu naye ku ntandikwa y'omwaka guno, nafuna omuwala. Mu kumukwana, yandaga empisa era ng'ampa ekitiibwa naye bwe namuteeka awaka okutandika obufumbo n'afuuka ekizibu. Mwana muwala ono kituufu yali mulungi mu ndabika naye obufumbo bwaffe tuba twakabutambuzaako wiiki emu, n'atandika okumpa amateeka nga mwe muli n'okunsalirawo essaawa ze nnali nnina okudda awaka nga nvudde ku mulimu.\nTeyakoma awo, nga buli kiseera abeera ambuuza ebikwata ku mukazi gwe twayawukana naye. Era nga buli ssimu yange lw'evuga aba ayagala okumanya ankubidde era bw'aba omukazi ng'ambuuza ky'abadde anjagaza. Amazima omuwala nali mmwagala ng'era ndi mu nteekateeka za kuntwala mu bazadde be.\nEmpisa zino ze yandaga, natuuka ekiseera nga ntya n'okudda awaka anti nga buli lw'andabako tabulwa kimuyombya. Ate nga bwe wabaawo kye yantumye ne sikireeta olwo teruggwa anti ne bw'azuukuka we yakomye w'atandikira.\nBwe namuwasa nnali mmanyi mponye ekikomando naye omukyala ono, namulekeranga ssente ez'okufumba emmere nga tafumba, nasula enjala enfunda eziwerako ate nga bw'omubuuza lwaki teyafumbye ng'anziramu kimu nti hhende maama wange anfumbire.\nBulijjo ngoberera omuko gw'Ebituuse ku bantu mu mukwano mu Bukedde ng'ebimu ndowooza bya bulimba naye byamala kuntuukako ne mmanya nti ddala abantu basula bubi. Nsaba abawala bonna abatannafumbirwa bafune okubuulirirwa engeri gye bakwatamu abasajja.\nAmazima obulungi bw'omukazi, abasajja tulina kugoberera mpisa so si ffiga!\nNze Abasi Kigongo\n'Emizannyo gikendeeza obumenyi bw'amateeka'


Bukedde Online - Biden ayongedde okusazaamu Trump bye yalekawo\nAdded 21st February 2021\nPULEZIDENTI wa Amerika, Joe Biden ayongedde okusazaamu Trump bye yaleka atadde mu nkola bw'asazeewo baddemu okwogerezeganya ne Iran ku nteekateeka z'okukola nukiriya.\nMinisita wa Amerika ow'ensonga z'amawanga amalala, Antony Blinken yalangiridde nga yaakava mu kukiiko ne banne abamawanga ga Bulaaya n'akiggumizza nti Pulezidenti Joe Biden mwetegefu okuzzaawo endagaano Obama gye yali akoze ne Iran mu 2015 mu kaweefube w'okukomya okuweesa ebyokulwanyisa namuzisa.\nAmerika yagambye nti nneetegefu okuddamu okuteesa n'amawanga gonna agaali mu nteekateeka eno mu nteekateeka emanyiddwa nga P5+1 nga wano amawanga ataano (5) agatuula ku kakiiko k'ebyokwerinda ak'ekibiina ky'amawanga amagatte okuli:\nChina, France, Russia, Bungereza ne Amerika okwo n'ogattako Germany gatuule okusalawo ku nsonga ez'enkizo ne gayita eggwanga erikwatibwako nga Iran\nne babeerako bye bakkaanyako.\nWabula enteekateeka eno empya kirabika nga Iran bw'ebeera yakuddamu kuteesa ebeera teyagala kutuula ne Amerika kubanga omwogezi wa minisitule y'ensonga z'ebweru, Saeed Khatibzadeh olwabirabye n'ateeka obubaka ku mukutu gwa twitter nti bwe babeera baakuddamu kuteesa ku luno kibeera Iran, P4+1.\nEkyavaako obuzibu nti byonna bye baali batuuseeko mu 2015, Trump yabisazaamu n'atta n'abamu ku bakungu ba Iran nga Munnamagye Qasem Soleimani gwe batta mu January wa 2020 ne Mohsen Fakhrizadeh gwe batta mu November wa 2020.\nKino kyatabula Iran n'esalawo okwongera amaanyi mu kaweefube w'okuweesa nukiriya era kati okuddamu okuteesa nayo babeera ng'abatandikira ku zzeero.\nBalabudde abaserikale abatulugunya Kyagulanyi\n▶ Museveni asabye bannaddiini boogere ne ku b'effujjo\nAbaana abalenzi mubaawule nâ€™abawala obutakemebwa\nMukono kifuuse kibuga kyâ€™abakubi ba butayimbwa


Abaefeso 3 LCB - Omulimu gwa Pawulo mu Baamawanga - Nze - Bible Gateway\n3 (A)Nze Pawulo, Kristo Yesu yanfuula omusibe we, nsobole okuyamba mmwe Abaamawanga.\n2 (B)Mwawulira ekisa kya Katonda kye naweebwa okubayamba. 3 (C)Nga bwe nasooka okubawandiikira mu bimpimpi, Katonda alina okubikkulirwa okw’ekyama kwe yandaga. 4 (D)Bwe munaasoma ebbaluwa eno mujja kusobola okutegeera ebyo bye mmanyi ku kyama kya Kristo. 5 (E)Mu biro eby’edda, tewali yali amanyi kyama ekyo okutuusa Omwoyo wa Katonda bw’akibikkulidde abatume be abatukuvu ne bannabbi. 6 (F)Kino kye kyama kye njogerako: olw’enjiri ya Kristo, Abaamawanga balisikira wamu ne Isirayiri ekyo Katonda kye yasuubiza, era baliba omubiri gumu, era ne bagabanira wamu ekisuubizo ekyo mu Kristo Yesu.\n7 (G)Nafuuka omuweereza w’enjiri eyo olw’ekirabo eky’ekisa kya Katonda kye naweebwa, Katonda ng’akolera mu maanyi ge. 8 (H)Newaakubadde nga nze nsembayo wansi mu batukuvu bonna, naweebwa ekisa ekyo, okubuulira Abaamawanga emikisa egiri mu Kristo egitageraageraganyizika. 9 (I)Katonda eyatonda ebintu byonna yayagala nnyambe buli muntu okutegeera ebyekyama ebyali bikwekeddwa mu Katonda. 10 (J)Katonda yakigenderera atyo, ng’ayita mu kkanisa, alyoke yeeyoleke eri amaanyi n’obuyinza ebiri mu nsi ey’omwoyo eya waggulu, ng’abalaga nga bw’alina amagezi amangi ag’ebika eby’enjawulo. 11 Katonda yakola bw’atyo ng’enteekateeka ye ey’emirembe n’emirembe bw’eri, gye yatuukiriza mu ebyo byonna Kristo Yesu Mukama waffe bye yakola. 12 (K)Kristo atuwa obuvumu n’obugumu, tulyoke tusembere mu maaso ga Katonda olw’okukkiriza nga tetutya. 13 Kyenva mbeegayirira muleme kuterebuka olw’okubonaabona kwange ku lwammwe, kubanga ekyo kibaleetera kitiibwa.\n14 (L)Nfukaamirira Kitaffe, 15 ebika byonna eby’omu ggulu n’eby’oku nsi mwe biggya obulamu. 16 (M)Nsaba Katonda oyo akola eby’ekitalo era agulumizibwa, agumyenga era anywezenga omuntu wammwe ow’omunda, olw’Omwoyo we, 17 (N)Kristo alyoke abeerenga mu mitima gyammwe olw’okukkiriza kwammwe. Mbasabira mubeerenga n’emirandira mu kwagala nga mukunywereddemu, 18 (O)mulyoke mubeerenga n’amaanyi awamu n’abatukuvu bonna, okusobola okutegeera obugazi, n’obuwanvu, n’obugulumivu n’okukka wansi ebiri mu kwagala kwa Kristo. 19 (P)Njagala mutegeere okwagala kwa Kristo okusukkiridde okutegeera kwonna, mulyoke musobole okutegeerera ddala Katonda bw’ali.\n20 (Q)Kaakano nsaba nti oyo akola ebintu byonna okusinga byonna bye tusaba, ne bye tulowooza, ng’amaanyi ge bwe gali agakolera mu ffe, 21 (R)agulumizibwenga mu Kkanisa ne mu Kristo Yesu, emirembe n’emirembe. Amiina.\n3:1 : Bik 23:18; Bef 4:1\n3:2 : Bak 1:25\n3:3 : a Bar 16:25 b 1Ko 2:10\n3:4 : 2Ko 11:6\n3:5 : Bar 16:26\n3:6 : a Bag 3:29 b Bef 2:15, 16\n3:7 : a 1Ko 3:5 b Bef 1:19\n3:8 : 1Ko 15:9\n3:9 : Bar 16:25\n3:10 : a 1Ko 2:7 b 1Pe 1:12 c Bef 1:21\n3:12 : a Bef 2:18 b Beb 4:16\n3:14 : Baf 2:10\n3:16 : a Bak 1:11 b Bar 7:22\n3:17 : a Yk 14:23 b Bak 1:23\n3:18 : Yob 11:8, 9\n3:19 : a Bak 2:10 b Bef 1:23\n3:20 : Bar 16:25\n3:21 : Bar 11:36